Teodor Teodorović: Uspešno održan Sajam poljoprivrede u srcu Mačve - Domaćinska kuća\nKuća » Agro vesti » Teodor Teodorović: Uspešno održan Sajam poljoprivrede u srcu Mačve\nTeodor Teodorović: Uspešno održan Sajam poljoprivrede u srcu Mačve\nTeodor Teodorović, zamenik predsednika opštine Bogatić\nOko 80 izlagača iz Srbije, Republike Srpske i Severne Makedonije predstavilo se na Prvom međunarodnom sajmu poljoprivrede koji je održan u Bogatiću.\nNa sajmu se predstavilo i nekoliko banaka, Zadružni savez Srbije, Uprava za agrarna plaćanja, kao i osiguravajuća društva, više zadruga, udruženja građana i proizvođača zdrave hrane.\n“Treba imati u vidu da smo tipično poljoprivredna opština i da našim građanima ovakve sajamske manifestacije mnogo znače. Zato se i rodila ideja za organizovanje. Bilo je mnoštvo poteškoća i izazova, ali smo ih sve zajedno uspešno savladali na obostrano zadovoljstvo. Raduje me dobra poseta, osećajte se kao kod kuće, i želim vam prijatno raspoloženje , rekao je predsednik opštine Bogatić Milan Damnjanović.\nIspred Ministarstva poljoprivrede prisutne je pozdravio Velimir Stanojević, državni sekretar koji je posebno istakao nastojanja Ministarstva i Vlade Srbije da pomognu poljoprivrednicima u teškoj situaciji pred prestojeću setvu. Zajedno sa načelnikom Mačvanskog okruga Vladanom Krasavcem i predsednikom opštine Bogatić Milanom Damnjanovićem, obišao je sve štandove.\nKako nam je rekao Teodor Teodorović, iz organizacionog odbora Sajma, velika mu je čast i zadovoljsto što su ugostili veliki broj prijatelja Severne Makedonije, imaju izlagače iz Republike Srpske, sa opremom su došli iz Mađarske. Na sajmu su se mogli videti najmoderniji sistemi za navodnjavanje, oprema i mehanizacija, kao i semena za predstojeću setvu.\n“Trudili smo se da na jednom mestu okupimo sve što je vezano za poljoprivredu jer Bogatić je u srcu Mačve. Na ideju smo došli još 2019. godine,međutim zbog epidemiološke situacije, nismo bili u mogućnosti. Opština Bogatić ima preko 5.000 poljoprivrednih gazdinstava, preko 50 posto stanovnika se bavi poljoprivredom i nama je potreban ovakav Sajam, da se naši poljoprivrednici što više edukuju, vide nešto novo što bi poboljšalo njihovu proizvodnju, istakao je Teodorović.\nPrevPrethodnaMarko Kesić: Iz opštine Bogatić pristiglo 9.434 zahteva, odobreno 8,421 i oko 755 miliona dinara što je oko 90%\nSledećaBiljana Petrović: Prvi smo po broju i iznosu isplaćenih subvencionisanih kreditaSledeći


Jagodić: Sarajevo na Tušnju nije favorit\nKategorija: Fudbal\t Kreirano: Petak, 17 Ožujak 2017 15:01\t Napisao/la Fena/Foto: Miroslav Petrović\nImamo puni respekt prema ekipi Sarajeva, ali ne mogu se oni na Tušnju postaviti u ulogu favorita, bez obzira na njihov pobjednički niz u prvenstvu.\nMoraju znati da su u posljednjih pet susreta s nama izvukli samo jedan remi dok su ostale utakmice izgubili, izjavio je trener Slobode Vlado Jagodić na današnjoj konferenciji za novinare u Tuzli.\n- Za nas je duel sa Sarajevom već play-off. Želimo pobijediti ekipu protiv koje nemamo šta izgubiti, a možemo puno dobiti. Za sada uspješno i relativno lako realizujemo glavne klupske ciljeve, a to su Liga 6 i podmlađivanje ekipe. Pokušat ćemo doći i 4. pozicije u prvenstvu, jer vjerujemo da će ona omogućiti izlazak u Evropu – izjavio je Jagodić.\n- Želim da prvim golom iz igre doprinesem povoljnom ishodu utakmice. Očekujem da nam u tome pomognu navijači – kazao je Tandir.


Danas i sutra nastavak razgovora u Briselu | KoSSev\nDanas i sutra nastavak razgovora u Briselu\nSreda 16. novembar 2016, 08:00\nU Briselu se danas i sutra očekuje nastavak tehničkog dijaloga između Beograda i Prištine, uz posredstvo Evropske unije, potvrdila je, tokom jučerašnjeg dana, Kancelarija za Kosovo i Metohiju. Delegacija Prištine još uvek se nije oglasila. Razgovori u Briselu usledili su nakon postizanja dogovora o sprovođenju sporazuma o telekomunikacijama, odnosno, nakon odlaganja sprovođenja sporazuma o slobodi kretanja, postignutog sredinom septembra.\nKako navode iz Kancelarije za KiM, tema ovonedeljnih razgovora u Briselu biće upravo primena postignutih sporazuma o telekomunikacijama, slobodi kretanja, o integrisanom upravljanju prelazima, kao i o Zajednici srpskih opština i pravosuđu.\n12:00 - Priština: O ZSO nakon što Kosovo dobije pozivni broj\nU međuvremenu se oglasila i delegacija Prištine. Ministarka za dijalog u Vladi Kosova, suprotno navodima iz Beograda, ipak, tvrdi da tema razgovora neće biti ZSO.\n"O početku sprovođenja sporazuma o ZSO, možemo da razgovaramo kada Kosovo od ITU dobije pozivni broj, 15.decembra, u skladu sa ugovorom," ističu iz kosovske vlade.\nNavode i da će tema biti i "procena situacije u sprovođenju sporazuma o pravosuđu, telekomunikacija i integrisanom upravljanju granicom", kao i obavezama strana po ovim pitanjima.\nU delegaciji Beograda, pored predstavnika Kancelarije za Kosovo i Metohiju i Kancelarije za koordinacione poslove u pregovaračkom procesu sa institucijama u Prištini, biće i, kako dodaju, predstavnici nadležnih institucija po navedenim temama.\nPoslednja runda tehničkog dijaloga Beograda i Prištine vođena je krajem oktobra, kada su između ostalog, dogovarani tehnički detalji o primeni sporazuma o slobodi kretanja, konkretno kako će izgledati nalepnice kojima će se prelepljivati državnostatusni simboli na registarskim tablicama za vozila koja prelaze sa teritorije KiM-a u centralnu Srbiju i obratno.


Dižon - Lens\nNedelja, 02/06 - Fudbal, Francuska, Liga 1\n02/06Dižon vs Lens1X2tip: 1\nU nedelju je na programu revanš meč plej ofa za ulazak, odnosno opstanak u Ligu 1 u kom će koplja ponovo ukrstiti Dižon i Lens. Meč između ove dve ekipe je zakazan za 21 čas.\nKako sada stvari stoje i pored očajnih partija ove sezone Dižon ćemo i naredne godine gledati u Ligi 1. Naime, ova ekipa je na gostovanju kod Lensa u prvom meču baraža remizirala i to rezultatom 1:1 i sada im je za opstanak u ligi dovoljan čak i remi. Dosta dobro je Dižon odigrao taj meč i bilo je samo pitanje trenutka kada će doći do izjednačenja nakon vođstva domaće ekipe u prvim minutima drugog poluvremena. Treba dodati da je Dižon ima dosta sreće u poslednjem kolu regularnog šampionata kada im je poraz Kaena na domaćem terenu omogućio novu šansu za opstanak u ligi.\nNavijači Lensa su napravili fantastično atmosferu u prvom meču baraža za ulazak u Ligu 1, ali to po svemu sudeći nije bilo dovoljno za pobedu njihovih fudbalera. Naime, od samog starta meča je Lens krenuo ofanzivno ka golu Dižona, ali su do gola došli tek početkom drugog poluvremena. Onda su uradili nešto što nikako nisu smeli a to je da se povuku i tako dozvole Dižonu da desetak minuta pred kraj meča dođu do veoma važnog remija koji im daje veće šanse kada je ovaj dvomeč u pitanju. Treba dodati i da se Lens jedva dokopao petog mesta na kraju regularnog dela Lige 2, da bi onda uz dosta muke slavili u baražu protiv ekipa Pariza i Troje i tako zakazali duel sa Dižonom.\nNema sumnje da je Dižon veliki favorit u ovom meču. Ova ekipa je kada se sve sabere i oduzme pružila dosta bolju partiju u prvom meču, i pokazali su karakter pošto su stigli prednost domaćina u jednoj zaista fantastičnoj atmosferi. Što se tiče Lensa, ova ekipa će po svemu sudeći morati da potraži neku drugu priliku za ulazak u Ligu 1. Zbog svega toga vam predlažemo da odigrate 1 koji kladionica 10bet plaća sa sjajno kvotom 2.40.


Reprezentativac BiH i jedan od najtalentovanijih rukometaša naše zemlje potpisao za Slobodu – Sport Centar Reprezentativac BiH i jedan od najtalentovanijih rukometaša naše zemlje potpisao za Slobodu – Sport Centar\nEdin je rođen 22.02.2000. godine i igra na poziciji lijevog beka. U petoj godini života pravi prve rukometne korake u RK Krivaja Zavidovići u kojem je prošao sve omladinske selekcije, te bilježio odlične partije za seniorsku ekipu.\nPrethodnu sezonu nastupao je za MRK Iskra Bugojno. Bio je kapiten juniorske reprezentacije BiH, a sa 18. godina na njegovu adresu je stigao i prvi poziv selektora A reprezentacije Bosne i Hercegovine za koju je također bilježio nastupe.\nVrijedi istaći da se njegovo ime nalazilo i na širem spisku A reprezentacije Bosne i Hercegovine za EURO 2020. Sigurni smo da će ovaj mladić u budućnosti biti glavni oslonac A reprezentacije Bosne i Hercegovine.


EDUKATIVNI TURIZAM - Glas Podrinja\nPOSETA PREDSTAVNIKA CSU ŠABAC ARHEOLOŠKOM LOKALITETU PLOČNIK\nPredstavnici Centra za stručno usavršavanje Šabac, direktor Tatjana Marković Topalović i stručni saradnik Dušan Kojić posetili su neolitsko naselje u arheo-parku Pločnik.\nArheološko nalazište Pločnik bilo je mesto na kome je po drugi put realizovan projekat „Letnji dan u neolitu“, gde su zainteresovani posetioci imali priliku da vide i čuju mnoge interesantne stvari iz različitih oblasti nauke. Šapčani su predstavili Park nauke u funkciji trodimenzionalnog udžbenika na otvorenom.\nUčesnici su imali prilike da čuju zanimljiva predavanja iz arheologije, matematike, biologije i astronomije. Saša Kostić pokazao i objasnio kako se „pravi“ sunčani sat, dok je Naučni park u Šapcu prestavila direktorka Centra za stručno usavršavanje Tatjana Marković Topalović. Učesnici su mogli i da se takmiče uz pomoć aplikacije na telefonu „Potraga u Pločniku“ koju je za ovu priliku kreirala Nada Stojičević iz Pančeva. Zaljubljenici u zvezde mogli su da ih posmatraju uz pomoć teleskopa koji je obezbedilo Astronomsko društvo „Alfa“ iz Niša.\nCilj ovog okupljanja bio je da se napravi turistički lokalitet i edukativni centar u Srbiji, gde će, pored toga što uče o neolitu, mladi moći da steknu mnoga saznanja. Arheolog Julka Kuzmanović Cvetković je naglasila da kompletna fizika ima uporište u neolitu.\nIdeja ove posete i saradnje jeste zapravo negovanje nauke na otvorenom, gde učenici lakše uče, promišljaju i istražuju. Tim koji razvija ideju nauke i veština neolitskog naselja u vrlo skoro vreme planira posetu Šapcu uz zajedničku razmenu iskustva i ideja.


Potpisan ugovor o kupovini vage u Orašcu – Podrinske\nPotpisan ugovor o kupovini vage u Orašcu\nGradonačelnik Šapca Nebojša Zelenović i predstavnik firme “Vagar” potpisali su danas u Gradskoj kući ugovor za nabavku elektronske vage za Orašac.\nMeštani Orašca glasali su na referendumu da se novac od poreza koji je prikupljen u njihovom mestu uloži za nabavku vage gde će meriti voće i povrće koje proizvode u svom selu. Danas je potpisan i ugovor o izvođenju građevinskih radova na izradi temelja za elektronsku vagu koji će početi čim vremenske prilike dozvole.\nIdeju da se novac od poreza potroši za vagu predložila je grupa građana na čijem je čelu Rade Stošić iz Orašca. Njemu je danas gradonačelnik simoblično predao primerak potpisanih ugovora.\n-Realizacija naše ideje kreće potpisivanjem ugovora. Ljudi nisu verovali da će ovaj proces biti realizovan do kraja, ali sada čekamo samo lepo vreme i radovi mogu da počnu. Imamo 40 hektara jabuke koju smo do sada merili na Mišaru, uskoro ćemo taj posao obavljati u našem mestu. Vaga je nešto što ostaje za duži period i smatram da smo dobro investirali naših 590.000 dinara, rekao je Rade Stošić.\nGradonačelnik Nebojša Zelenović istakao je da su šabački referendumi dokaz da građani mogu da utiču na donošenje odluka.\n-Na referendumu je pokazana prava narodna volja, želeli su da novac koji su uplatili na ime poreza na imovinu bude potrošen za kupovinu vage, a mi kao Grad volju građana sprovodimo u delo. Ovo je dokaz da građani mogu da utiču na donošenje odluka. Ove godine kada referendumi budu održani u svim mesnim zajednicama, svi punoletni građani Šapcaimaće pravo da kažu kako će biti potrošen novac od poreza, kazao je gradonačelnik Zelenović.


Prilikom nedavne posete, misija Međunarodnog monetarnog fonda zadržala je prognozu da će pad bruto domaćeg proizvoda u Srbiji ove godine iznositi tri odsto.\nNakon prvog tromesečja u kome je ekonomska aktivnost povećana za oko pet odsto usledio je veliki pad. Zvanična statistika objaviće procenu kvartalnog BDP-a tek krajem avgusta, a procene ekonomista se za sada, na osnovu nepotpunih informacija, poprilično razlikuju.\nAutori Kvartalnog monitora procenjuju da će pad BDP-a u drugom tromesečju iznositi osam do 10 odsto. Najveći pad privredne aktivnosti desio se u aprilu, što pokazuje i međugodišnji pad industrije za skoro 17 odsto. U maju je pad skoro prepolovljen na 9,3 odsto.\nEkonomista Dragovan Milićević je još pesimističniji i ocenjuje da je u drugom tromesečju pad veći od 10 odsto.\n„Ostajem pri proceni da na kraju godine pad neće biti manji od 4,9 odsto“, napominje Milićević.\nUrednik Makroekonomskih analiza i trendova Ivan Nikolić je nešto optimističniji.\n„Nakon rasta od pet odsto u prvom tromesečju, u aprilu je pad iznosio 11-12 odsto. U maju je krenuo oporavak i pad je prepolovljen u odnosu na april. Dvocifreni pad je zabeležen u tri sektora, saobraćaj i telekomunikacije od oko 11-12 odsto i turizam i ugostiteljstvo od preko 80 odsto. Takođe je i građevinarstvo imalo dvocifreni pad. Ostali sektori su prešli u zonu jednocifrenog pada u odnosu na isti mesec prošle godine, dok je trgovina na malo zabeležila rast. U junu, prema istraživanjima, imamo naznake da je oporavak nastavljen. Ako se on realizuje, očekujem da će BDP u prvoj polovini godine završiti na istom nivou kao u istom periodu prošle godine“, ocenjuje Nikolić, što znači da u drugom tromesečju očekuje pad od oko pet odsto.\n„Proletos su pravljene projekcije na očekivanjima da će šok trajati jedan ili dva kvartala, posle čega kreće oporavak. Međutim sada imamo srednjeročnu neizvesnost sa još lošijim zdravstvenim stanjem nego proletos. Uz to možemo očekivati drugi talas na jesen i prisustvo virusa na zimu, pa ćemo videti šta će biti“, napominje Nikolić.\nAnaliza objavljena u MAT-u urađena na bazi odgovora dobijenih sredinom juna od 900 industrijskih preduzeća procenjuje rast industrije u junu u odnosu na maj za 4,3 odsto.\nProizvođači u prehrambenoj industriji i proizvodnji pića očekuju veću proizvodnju. Ovo je posebno izraženo u proizvodnji sladoleda, proizvodnji žestokih alkoholnih pića, proizvodnji piva i proizvodnji osvežavajućih pića, mineralne i ostale flaširane vode, što je u skladu sa dolaskom toplijeg vremena.\nS druge strane, automobilska industrija, koja je bila izrazito pogođena pandemijom, nije se u potpunosti stabilizovala. To se naročito odnosi na proizvodnju motornih vozila i prikolica, kao i karoserije, dok je proizvodnja ostalih delova i dodatne opreme za motorna vozila povećala kapacitet rada.\nZLATO IZNAD 1.800 DOLARA PRVI PUT U DEVET GODINA Ulagači nervozni, i dalje "beže" u "sigurno utočišt\nCena zlata je juče prvi put od septembra 2011. premašila vrednost od 1.800 dolara za uncu od 31,1 grama.\nSamo ove godine cena zlata porasla je za gotovo 19 odsto. Na taj način cena zlata sve više cilja svoj rekordni iznos koji je u septembru 2011. dostigao 1.921 dolara.\nIzračunato u evrima, cena zlata već je dostigla novi rekordni iznos od 1.633 evra u maju.Glavni pokretači cena zlata su zabrinutosti zbog ekonomskih posledica korona-krize i izuzetno labava monetarna politika vodećih centralnih banaka. Ulagači se ponekad boje da bi velika poplava novca pre ili kasnije mogla dovesti do porasta inflacije. Zlato se tradicionalno koristi za zaštitu od inflacije.\n"Strah od posledica daljnjeg povećanja broja slučajeva zaraze tera investitore u sigurna utočišta", rekao je Alexander Zumpfe, trgovac dragocenim metalima u trgovačkoj kući Heraeus, opisujući raspoloženje na tržištu.Na finansijskim tržištima, veliki broj novih infekcija u Sjedinjenim Državama, a posebno u Južnoj Americi, stvara nervozno raspoloženje.\nUz to, ulagači su i dalje zabrinuti zbog ekonomskih posledica korona-krize. Komisija EU je nedavno upozorila da će recesija u evrozoni ove godine verovatno biti jača nego što se pre mislilo.\nIzvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 1,25 procenata.\nBEOGRAD - Izvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 1,25 procenata.\nU saopštenju Narodne banke Srbije se kaže da je donoseći takvu odluku, Izvršni odbor, pre svega, imao u vidu očekivane efekte već preduzetih mera monetarne politike radi ublažavanja negativnih efekata širenja virusa korona (Covid-19).\nOpadaju direktne strane investicije - U Srbiji mora da se poveća domaće ulaganje?\nDirektne strane investicije u Srbiji u aprilu, kada je svet zahvatila zdravstvena kriza, smanjene su za preko 30%, rekao je glavni ekonomista Fiskalnog saveta Danko Brčerević.\nOn je za Betu rekao da su aprilu ove godine neto direktne strane investicije u Srbiji iznosile 240 mil EUR, a da su u istom mesecu 2019. godine ta ulaganja iznosila 355 mil EUR.\n- Taj trend opadanja direktnih stranih investicija će se nastaviti i zato je neophodno stvoriti uslove za rast domaćih privatnih ulaganja - rekao je Brčerević.\nDodao je da će se na taj način umanjiti šokovi u privrednom rastu u velikim krizama kada padaju direktna strana ulaganja.\n- Ukupne investicije, strane i domaće u Srbiji i pre krize nisu bile dovoljne za veći privredni rast i tek u poslednje dve godine su premašile 20% bruto domaćeg proizvoda (BDP), a u zemljama centralne i istočne Evrope u periodu značajnog rasta bile su 25


Bruka: Ruši se kuća Đure Jakšića da bi se napravila saobraćajnica - iKragujevac\nBruka: Ruši se kuća Đure Jakšića da bi se napravila saobraćajnica\nsubota, 23 februar 2013 16:31\nKuća u kojoj je pesnik i slikar Đura Jakšić stanovao dve godine, dok je predavao crtanje i krasnopis u kragujevačkoj gimnaziji, biće srušena, a na njenom mestu, prema najnovijim planovima nadležnih, naći će se saobraćajnica.\nRušenje kuće Đure Jakšića prvi put se pominje 2009. godine. Od tada u lokalnoj samoupravi tvrde da se stručna javnost saglasila da kuća u kojoj je poznati romantičar stanovao nema značaj da bi bila pod zaštitom države kao spomenik kulture. Najpre se govorilo da će tu nići replika kuće, potom stambeno-poslovni objekat, a najnoviji plan je - ulica.\n- Smatramo da jednim obeležjem u vidu česme i biste Đure Jakšića uz stavljanje i prigodne table o podacima kada je on boravio u Kragujevcu mislim da je sasvim solidan način da mi obeležimo prisustvo takvog jednog pesnika i slikara u Kragujevcu - kazala je Slavica Đorđević, pomoćnica gradonačelnika za kulturu.\nKuća u kojoj je dve godine proveo rodonačelnik socijalističkog pokreta u Srbiji Svetozar Marković nije srušena, ali je uprava Narodnog muzeja iz dvorišta uklonila njegovu bistu, a kući promenila ime.\nKragujevački pisac i bloger Nenad Glišić smatra da to što se ona danas posetiocima nudi kao kuća "prote Miloja Barjaktarevića" predstavlja pokušaj, kako kaže, prekomponovanja istorijskog pamćenja.\n- Ironijski obrt u celoj situaciji jeste da je i prota Miloje Barjaktarević bio pristalica Svetozara Markovića zbog čega ga je i primio na stan, jer je Svetozar Marković već bio ozloglašen, već je morao da beži iz Srbije - tvrdi Glišić.\nNova stambeno-poslovna zgrada zamenila je porodičnu kuću akademika Dragoslava Srejovića u kojoj je živeo do polaska na fakultet. Na ulazu u zgradu danas stoji samo gipsana figura poznatog „Lepenka“, simbola arheološkog nalazišta svetskog značaja čijim iskopavanjem je rukovodio Srejović.\n- Smem da se kladim da 999% ljudi nema pojma šta on predstavlja. Bilo bi poželjno da grad, ako već nije mogao da spreči rušenje, postavi jednu tablu sa godinom rođenja i smrti, i podacima šta ovo mesto znači, šta predstavlja - smatra slikar Goran Rakić.\nU tom gradu je obeležena i zgrada u kojoj je poljski kompozitor Frederik Šopen živeo svega šest meseci. Umesto komentara, prenosimo deo pisma Đure Jakšića iz Kragujevca u kome kaže:\n„Svet je ovde dosta nemaran za sve što je lepo i plemenito."\nizvor: B92 , photo: Novosti


OBIJALI STANOVE PO BEOGRADU: Dva pljačkaša DOLIJALA nakon uspešne akcije MUP-a - Informer\n12:47 Hronika 0\nPripadnici beogradskog MUP-a, priveli su danas G. S. (48) i M. Ž. (39), zbog sumnje da su izvršili više teških krađa na teritoriji Beograda\nKako saznajemo oni su na više lokacija u Beogradu podesnim alatom otvarali terasna vrata i prozore, pretresali stanove i uzimali zlatan nakit, tehniku i satove.\nPolicija je tokom pretresa stanova osumnjičenih lica pronašla i neke od ukradenih predmeta koji su vraćeni vlasnicima.\nOdređeno je zadržavanje lica, a biće podnete i krivične prijave.\nBeograd hapšenje pljačka krađa\nUHAPŠENA PEVAČICA ROMANA! Sa ortakom smislila pakleni plan pomoću kojeg je PLJAČKALA NOVAC SA BANKOMATA U AUSTRALIJI\nMUŠKARAC SA ŠPRICEM I IGLOM UŠAO U APOTEKU U BEOGRADU Usledila drama, ima i povređenih\nIZAŠLI NAPOLJE TOKOM POLICIJSKOG ČASA, policija odmah krenula u potragu za njima! Uhapšeni mladići zbog teškog krivičnog dela


Severinin vrhunski spektakl pred Sarajlijama | Visokoin.com\nSeverinin vrhunski spektakl pred Sarajlijama\nDugonajavljivani koncertni spektakl hrvatske muzičke zvijezde Severine Vučković održan je večeras u sarajevskoj dvorani Zetra.\nPopularna Splićanka nastupila je u okviru turneje “Dobrodošao u klub”, koju je još u martu započela u Rijeci.\nBrojni fanovi atraktivne Severine imali su priliku uživati u dvosatnom muzičkom showu. Koncert je dodatno bio začinjen senzualnom koreografijom, ali i veoma raskošnim kostimima koji su oduševili prisutne.\nTako je sarajevska publika mogla čuti brojne hitove i tokom večeri izvedene su pjesme “Italiana”, koju je otpjevala dva puta, “Brad Pitt”, “Dobrodošao u klub”, “Tarapana”, “Uzbuna”…, ali je i premijerno otpjevala novi singl pod nazivom “Hurem”.


SRBIJA SPREMA ZELENE OBVEZNICE: Od ovih hartija će se finansirati posebni projekti | Novosti.rs\nSRBIJA se sprema za emitovanje zelenih obveznica na međunarodnom finansijskom tržištu. Vlada je donela odluku o formiranju radne grupe koja će ovaj poduhvat pripremiti.\nNovcem prikljupenim njihovom prodajom finansiarće se projketi u oblasti zaštite životne sredine.\nPredsednik radne grupe je ministar finansija Siniša Mali. U ovom telu su još predstavnici ministarstava finansija, zaštite životne sredine, građevinarstva, rudarstva, poljoprivrede i evropskih integracija.\nobveznice Životna sredina zelene obveznice međuanrodno finansijsko tržište


Ustavni sud Republike Srpske, na osnovu člana 115. Ustava Republike Srpske, člana 40. stav 5. i člana 61. stav 1. tačka g) Zakona o Ustavnom sudu Republike Srpske (''Službeni glasnik Republike Srpske'' br. 104/11 i 92/12), na sjednici održanoj 24. juna 2020. godine, d o n i o je\nNe prihvata se inicijativa za ocjenjivanje ustavnosti člana 2. stav 1. tačka 23) podtačka 1. alineja 1. i člana 269. stav 3. Zakona o bankama Republike Srpske ("Službeni glasnik Republike Srpske " br. 4/17, 19/18 i 54/19).\nVladimir Cvijanović iz Banje Luke dao je Ustavnom sudu Republike Srpske inicijativu za pokretanje postupka za ocjenjivanje ustavnosti člana 2. stav 1. tačka 23) i člana 269. stav 3. Zakona o bankama Republike Srpske ("Službeni glasnik Republike Srpske " br. 4/17 i 19/18). Međutim, iz sadržaja inicijative i navoda o povredi Ustava nedvosmisleno proizlazi da u pogledu tačke 23) stav 1. člana 2. ovog zakona inicijator u suštini osporava samo odredbu alineje 1. podtačke 1. ove tačke. U inicijativi se navodi da su osporenim propisivanjem narušeni ustavni princip vladavine prava i pravne sigurnosti, kao i garancije iz člana 1. Protokola broj 1. uz Konvenciju za zaštitu ljudskih prava i osnovnih sloboda. Naime, davalac inicijative smatra da je osporena odredba člana 2. stav 1. tačka 23) podtačka 1. alineja 1. predmetnog zakona neprecizna, te da je termin „posrednog“ učestvovanja u drugom licu, kao osnov povezivanja subjekata, nejasan i ne određuje šta se podrazumijeva pod posrednim učešćem, tako da se ne mogu utvrditi adresati ove zakonske norme. Zbog toga je, po njegovom mišljenju, ovakvo propisivanje suprotno vladavini prava, jer je u sistemu berzanskog poslovanja banaka gotovo nemoguće utvrditi sva posredna učešća i načine povezivanja subjekata. U vezi s navedenim, ovako propisan krug povezanih lica, kako se dalje navodi, dovodi do povrede njihovih imovinskih prava normiranjem iz člana 269. stav 3. ovog zakona, kojom odredbom su povezanim licima, pored ostalih subjekata, u postupku likvidacije banke suspendovane isplate potraživanja prema banci sve dok se u cijelosti ne namire sva ostala potraživanja, bez obzira na red isplate. Povredu imovinskih prava povezanih lica, u konretnom slučaju, davalac inicijative nalazi u činjenici što je, kako ističe, krug povezanih lica široko postavljen bez postojanja uzročno-posljedične veze i odgovornosti ovih lica za rad i poslovanje banke u likvidaciji.\nU odgovoru na inicijativu koji je dostavila Narodna Skupština Republike Srpske navodi se da davalac inicijative nepotpuno tumači relevantne ustavne odredbe, te umjesto da taksativno navede razloge i način na koji je usvajanjem osporenog zakonskog rješenja, po njegovom mišljenju, povrijeđen Ustav, on razloge neustavnosti vidi u navodnim nepreciznim i nejasnim pojmovima koji ne definišu povezana lica. Dalje se ukazuje na to da banke, kao i druge finansijske organizacije, posluju prema načelu javnog interesa, te da je bankarsko poslovanje uređeno Zakonom o bankama Republike Srpske, koji je lex specialis, dok se na sva pitanja koja nisu obuhvaćena ovim zakonom primjenjuju odredbe zakona kojima se reguliše osnivanje i poslovanje privrednih društava. Razlozi za zakonsko propisivanje ograničenja poslovanja sa povezanim licima sadržani su u, kako se ističe, potrebi veće kontrole izlaganja banke prekomjernom riziku u poslovanju i preventivnom djelovanju u pitanjima zloupotrebe uticaja na poslovanje banke od strane povezanih lica. U odgovoru se takođe navodi da je pitanje adekvatnog uređenja postupaka likvidacije i stečaja banke od velikog značaja za ekonomsku stabilnost društva, posebno u pogledu smanjenja sistemskog rizika stečajnog efekta na uredne kreditne dužnike banke. Osporenim članom 269. stav 3. ovog zakona regulisan je redoslijed prioriteta u isplati obaveza banke u postupku likvidacije, tako da se prvo isplaćuju obaveze banke prema osiguranim povjeriocima, zatim dugovi banke po osnovu zajmova koje je dobila, te potraživanja radnika po osnovu neisplaćenih plata i naknada štete za povrede na radu. Suspenzija isplate obaveza banke prema, pored ostalih, i povezanim licima, traje sve dok se u potpunosti ne isplate obaveze prema drugim povjeriocima banke iz viših isplatnih redova. Donosilac osporenog zakona smatra da su neosnovani navodi davaoca inicijative da je ovakvo propisivanje suprotno članu 1. Protokola broj 1. uz Konvenciju za zaštitu ljudskih prava i osnovnih sloboda, jer u konkretnom slučaju ne postoji bespravno lišavanje fizičkog ili pravnog lica njegove imovine, a nije u nadležnosti Ustavnog suda da ocjenjuju cjelishodnost predmetnog zakonskog rješenja, te da li je zakonodavano ovlašćenje trebalo biti iskorićeno na drugačiji način.\nOsporenim odredbama Zakona o bankama Republike Srpske ("Službeni glasnik Republike Srpske " br. 4/17, 19/18 i 54/19) propisano je: da su povezana lica fizička i pravna lica koja su međusobno povezana vlasništvom nad kapitalom ili upravljanjem kapitalom sa 20% ili više glasačkih prava ili kapitala ili na drugi način povezana radi postizanja zajedničkih poslovnih ciljeva, tako da poslovanje i rezultati poslovanja jednog lica mogu značajno uticati na poslovanje, odnosno rezultate poslovanja drugog lica, a povezanim licima smatraju se i lica koja su međusobno povezana tako da jedno lice, odnosno lica koja se smatraju povezanim licima u skladu sa ovom tačkom, zajedno, posredno ili neposredno, učestvuju u drugom licu (član 2. tačka 23) podtačka 1. alineja 1), da se u postupku likvidacije banke isplata bilo kakvih obaveza banke prema članovima organa upravljanja banke, odbora za reviziju, akcionarima banke koji učestvuju sa najmanje 5% u glasačkim pravima, odnosno u vlasništvu nad kapitalom, povezanim licima i povezanim bankama suspenduje sve dok u potpunosti ne budu isplaćene obaveze prema drugim povjeriocima banke (član 269. stav 3).\nU postupku ocjenjivanja ustavnosti osporenih odredaba Zakona o bankama Republike Srpske Sud je imao u vidu da je tač. 6, 7, 9. i 18. Amandmana XXXII na Ustav Republike Srpske, kojim je zamijenjen član 68. Ustava, utvrđeno da Republika uređuje i obezbjeđuje, između ostalog, svojinske i obligacione odnose i zaštitu svih oblika svojine, bankarski sistem, kontrolu zakonitosti raspolaganja sredstvima pravnih lica i druge odnose od interesa za Republiku, u skladu sa Ustavom. Pored toga, prema članu 5. alineja 4. Ustava, ustavno uređenje Republike temelji se na vladavini prava.\nČlanom 1. Protokola broj 1. uz Konvenciju za zaštitu ljudskih prava i osnovnih sloboda, u odnosu na koji davalac inicijative traži ocjenu osporenih zakonskih normi, propisano je da svako fizičko ili pravno lice ima pravo na mirno uživanje svoje imovine, da niko ne smije biti lišen svoje imovine, osim u javnom interesu, i to samo pod uslovom predviđenim zakonom i opštim načelima međunarodnog prava (stav 1), a da prethodne odredbe ni na koji način ne umanjuju pravo države da primijeni zakone koje smatra potrebnim da bi uredila upotrebu imovine u skladu sa opštim interesom ili za osiguranje plaćanja poreza, drugih doprinosa ili kazni (stav 2).\nSaglasno Ustavom utvrđenim ovlašćenjima, Zakonom o bankama Republike Srpske uređeni su osnivanje, upravljanje, nadzor, restrukturiranje i prestanak rada banaka u Republici Srpskoj, kao i zaštita korisnika bankarskih usluga. Tako su, između ostalog, osporenom normom člana 2. tačka 23) podtačka 1. alineja 1. ovog zakona definisana fizička i pravna lica koja se u skladu sa ovom tačkom smatraju povezanim licima u slučaju kada zajedno, posredno ili neposredno, učestvuju u drugom licu. Uređujući postupak likvidacije banke, zakonodavac je članom 269. propisao prioritete isplate u ovom postupku, te osporenim stavom 3. ovog člana odredio subjekte kojima se suspenduju isplate od strane banke dok u potpunosti ne budu islaćene obaveze prema drugim povjeriocima.\nOcjenjujući osporene zakonske odredbe Sud je utvrdio da ovakvim propisivanjem nije narušeno ustavno načelo vladavine prava, kao ni član 1. Protokola broj 1. uz Konvenciju za zaštitu ljudskih prava i osnovnih sloboda, kako to smatra davalac inicijative. Naime, banke, kao privredna društva koja u svom poslovanju moraju imati u vidu javni interes, obavezne su da u pogledu svih svojih aktivnosti uspostave sveobuhvatan i pouzdan sistem upravljanja rizicima sa ciljem da, između ostalog, zaštite prava i interese korisnika usluga koje banka pruža na finansijskom tržištu. Dakle, definisanje povezanih lica u bankarskom poslovanju je u funkciji efikasnog upravljanja rizicima poslovanja i predstavlja jedan od mehanizama za jačanje zaštite korisnika finansijskih usluga. Po ocjeni Suda, način na koji je ovo pitanje uređeno osporenom normom člana 2. tačka 23) podtačka 1. alineja 1. predmetnog zakona ne dovodi u pitanje ustavno načelo vladavine prava i pravne sigurnosti, kako se to navodi u inicijativi. Sud smatra da ova odredba predstavlja dovoljno određen i jasan normativni okvir na osnovu kojeg banke, u svakom konkretnom slučaju, utvrđuju da li postoje ekonomski povezana lica i mogućnost rizika u određenom pravnom poslu. Pored toga, Sud je mišljenja da ovakvo propisivanje ima i preventivno djelovanje u smislu sprečavanja mogućih zloupotreba uticaja na poslovanje banke od strane subjekata koji su u statusu povezanih lica.\nNadalje, Sud je ocijenio da osporenim članom 269. stav 3. ovog zakona nije narušeno pravo na imovinu garantovano članom 1. Protokola broj 1. uz Konvenciju za zaštitu ljudskih prava i osnovnih sloboda, na koji se ukazuje u inicijativi. Naime, kako iz ove odredbe jasno proizlazi, suspenzija isplate obaveza banke prema povezanim licima ne znači lišavanje njihovih imovinskih prava, kako to pogrešno tumači davalac inicijative, već se isplata ovim licima samo privremeno odlaže do namirenja drugih povjerilaca banke koji su definisani u redoslijedu prioriteta isplate iz člana 269. stav 1. predmetnog zakona. Zakonodavac je, dakle, navedenom normom utvrdio redoslijed namirenja obaveza banke prema njenim povjeriocima u postupku likvidacije, a osporenom odredbom stava 3. člana 269. ovog zakona predvidio suspenziju isplate obaveza prema određenim subjektima koji su bili u obavezi da upravljaju rizicima banke ili su mogli da utiču na njeno poslovanje. Ovakvo propisivanje, po ocjeni Suda, predstavlja odraz cjelishodne procjene zakonodavca i politike u uređivanju postupka likvidacije banaka, te ne dovodi u pitanje imovinska prava garantovana članom 1. Protokola broj 1. uz Konvenciju za zaštitu ljudskih prava i osnovnih sloboda.\nCijeneći da je u toku prethodnog postupka pravno stanje potpuno utvrđeno i prikupljeni podaci pružaju pouzdan osnov za odlučivanje, Sud je, na osnovu člana 40. stav 5. Zakona o Ustavnom sudu Republike Srpske, o ustavnosti osporenih odredaba Zakona o bankama Republike Srpske odlučio bez donošenja rješenja o pokretanju postupka.


Chevrolet Aveo i Orlando dobili maksimalne ocene za bezbednost - Automagazin\nChevrolet Aveo i Orlando dobili maksimalne ocene za bezbednost\nI novi Chevrolet Aveo u hečbek izvedbi i sedmosedi porodični automobil Orlando, osvojili su najviših pet zvezdica na bezbednosnom ispitu Evropskog programa za ocenjivanje novih automobila (EuroNCAP), koji je danas objavio svoje najnovije rezultate...\nPrema EuroNCAP-u, Chevrolet Aveo hatchback dobio je 85 od mogućih sto bodova, što ga svrstava među najbolje automobile u sopstvenom segmentu. Porodični automobil Chevrolet Orlando je takođe dobio najveću ocenu koju dodeljuje EuroNCAP uz ostvarenih 80 od 100 bodova.\nU ključnim oblastima zaštite odraslih i dece putnika, Chevroletov novi mali automobil, Aveo, ostvario je 95, t.j. 87 odsto od maksimalnog mogućeg poena. Chevrolet Orlando je takođe ostvario 95 odstotni učinak po pitanju zaštite odraslih putnika, te 79 odsto mogućih poena po zaštit dece u automobilu.\n"I porodični automobil Orlando i novi Aveo hatchback pružaju zavidne sigurnosne nivoe," tvrdi Vejn Brenon, predsednik i generalni direktor kompanije Chevrolet Europe. "Bezbednost nam je veoma bitna i oduševljeni smo time što su ova vozila dobila najviše evropske ocene."\nAveo je opremljen sa šest standardnih vazdušnih jastuka koji su povezani sa senzorskim i dijagnostičkim modulima postavljenim u središnjoj liniji automobila. Poseduje i sistem za fiksiranje dečijeg sedišta. Aktivni bezbednosni sistemi automobila uključuju elektronsku kontrolu stabilnosti, kontrolu vuče, četvorokanalni sistem protiv blokiranja kočnica sa podrškom kočenju i elektronsku raspodelu kočione sile. Podrška pri kretanju pod ručnom i kontrola vožnje sa funkcijom ograničenja brzine, takođe spadaju u standardne osobine Avea.\nOrlando takođe ima šest standardnih vazdušnih jastuka i ISOFIX elemente za dečija sedišta. Tehnologija sudarnih senzora primenjena na porodičnom automobilu obezbeđuje automatsko otključavanje vrata u slučaju opažanja udara. Sprečavanje blokiranja kočnica, vučna kontrola, elektronska raspodela kočione sile, podrška kočenju i elektronska kontrola stabilnosti su standardna svojstva na svim automobilima. Bezbednosna arhitektura Orlanda zasnovana je na istoj modela Chevrolet Cruze sedan koji je takođe dobio pet EuroNCAP zvezdica.\nChevrolet Orlando se nalazi u prodaji u Evropi od početka 2011. Godine, dok je novi Aveo izbačen na tržište leta 2011. godine. Ova dva vozila su deo talasa novo-izbačenih automobila u 2011., godini u kojoj Chevrolet obeležava svoj stogodišnji jubilej. Drugi novi modeli na evropskom tržištu uključuju novu Captivu, Cruze hatchback, Camaro Coupe i Convertible, Corvette Grand Sport i Chevroletov mnogostruko nagrađivani elektromobil produženog dometa, Volt.


Tanjug 24. maja 2019. 19:10\nTIRANA – Jačanje saradnje zemalja zapadnog Balkana osnova je dugoročne stabilnosti i napretka tog regiona i njegovog daljeg približavanja EU, ocenili su učesnici dvodnevnog skupa koji je Sekretarijat Zapadnobalkanskog fonda (WBF) organizovao u Tirani.\nNa dvodnevnoj partnerskoj radionici i ceremoniji nagrađivanja 24 pobednička projekta WBF-a učestvovali su predstavnici nevladinih organizacija i ministarstava spoljnih poslova zemalja zapadnog Balkana, prenela je agencija ATA.\nIzvršni direktor WBF Đerđ Mura rekao je da su 24 nagrađena projekta rezultat više od 85 partnerstava širom regiona, u kojima je učestvovalo više od 5.000 ljudi.\nSanja Tošić, predstavnica nevladine organizace Klub za osnaživanje mladih sa sedištem u Srbiji, ocenila je da mladi predstavljaju veliki potencijal za postizanje promena, kao i da region zapadnog Balkana investira u tom pravcu.\n„Naš cilj je da raznim metodama osnažimo mlade ljude u različitim oblastima i temama. Mi, kao organizacija, snažno verujemo u mlade ljude zato što su oni ti koji mogu da budu i koji će biti snažna promena u našem regionu“, rekla je Tošićeva.\nZapadnobalkanski fond je međuvladina inicijativa koju je pokrenulo šest zemalja zapadnog Balkana među kojima je i Srbija, sa ciljem jačanja civilnog društva, zajedničkih vrednosti, saradnje i međuljudskih odnosa građana zapadnog Balkana.


Korake na pametnoj podlozi pretvaruju u struju - Vesti za studente - Infostud | NajStudent.com\nStudentske vesti › Korake na pametnoj podlozi pretvaruju u struju\n(Preuzeto sa sajta Dnevnik - 24.01.2019.)\nOsvetljeni tržni centri, autobuske i železničke stanice, bioskopi, fakulteti... mesta su u koja svakog dana uđe i iz njih izađe veliki broj ljudi.\nI to nije ništa neobično, ali je zanimljivo pitanje da li bi se njihov prolazak mogao nekako iskoristiti, a da se pri tome ostvare i značajne uštete u energiji.\nOdgovor na ovo pitanje ponudili su studenti četvrte godine Energetike, elektronike i telekomunikacija na Fakultetu tehničkih nauka u Novom Sadu Željko Popović i Vladimir Vincan, čija je ideja pametne podloge -SmartWalk- podloga koja pretvara mehaničku energiju čovekovog hoda u električnu energiju odnela pobedu na Nacionalnom takmičenju za najbolju studentsku ideju u 2018. godini.\nS pravom bi se moglo reći da se moglo očekivati da Željko, koji se još kao osnovac zainteresovao za elektroniku i istraživanje u ovoj oblasti, i koji je završio Tehničku školu “Ivan Sarić” u Subotici, i Vladimir, koji je završio Gimnaziju “Jovan Jovanović Zmaj” u Novom Sadu i takođe od malena zavoleo elektroniku, uz podršku porodice i profesora s FTN-a, svojim radom interesovanjem i zalaganjem osmisle ideju za koju su zaslužili ovu značajnu nagradu.\nNa takmičenju koje je organizovano u okviru Erazmus plus i Institucionalni okvir za razvoj treće misije univerziteta u Srbiji IF4TM s ciljem da se promoviše preduzetnička kultura studentske populacije, učestvovali su studenti sedam visokoškolskih ustanova u Srbiji, a Željko i Vladimir su pobedu odneli u konkurenciji 10 timova. Tokom takmičenja ocenjivano je više faza, bilo je potrebno napraviti i biznis plan, promotivni materijal, a ocenjivane su i veštine prezentovanja.\nŽeljko i Vladimir ukazuju da je osnovna ideja koju su pratili osmišljvajući ovu pametnu podlogu bila da se mehanička energija čovekovog hoda generiše u električnu energiju za male uređaje, poput punjača za telefone i slično, ali i da svetleća podloga s LED ekranom bude pravac za navođenje ljudi na putu ka izlazu u slučaju vanrednih situacija.\n- Namera nam je bila osmislimo podlogu kojom bi smanjila potrošnja konvencionalnih vidova energije i unapredilo korišćenje zelene energije, odnosno da osmislimo uređaj koji generiše električnu energiju, ne zavisi od vremenskih prilika, a na raspolaganju je - kaže Željko. - Tako se i rodila ideja za koju smo osvojili prvo mesto - SmartWalk - podloga koja bi konvertovala mehaničku energiju čovekovog hoda u električnu energiju.\nNaši sagovornici ukazuju i da su mogućnosti za primenu ove podloge velike jer bi ona mogla da se ugradi na mestima gde je velika frekvencija ljudi, da današnja tehnologija obećava da bi se ova ideja mogla primeniti i da u svetu postoje firme u kojima se razmišlja na sličan način.\n- Za sada je reč još uvek o ideji, ali radimo na realizaciji prototipa, koji planiramo da postavimo na ulazu na naš fakultet - kaže Vladimir. - Sada postojećim tehologijama u ovoj oblasti može se proizvesti pet vat sekundi po koraku, a računica kaže da je potrebno da oko 10.000 ljudi napravi 10 koraka dnevno da bi se SmartWalk isplatio. Ugradnjom uređaja koji bi generisao struju i služio za napajanje manjih elekričnih uređaja punile bi se baterije, a iz njih bi se napajali određeni potrošači, pre svega bezbednosni i alramni sistemi, koji i inače zahtevaju neprekidno napajanje.\nOni ističu da se uz tu funkciju, a uz ugradnju odgovarajuće elektronike, može precizno znati koliko ima ljudi u nekom objektu što u slučaju nepreviđenih situacija spasilačkim službama daje tačan podatak o broju ljudi u određenom prostoru, a mogli bi da se dobiju i drugi važni statistički podaci. Naravno, ideja dvojice studenata FTN-a mogla bi da ima primenu i u sferi marketnga - ugradnjom adresabilnih led traka u SmartWalk ploče kupci bi mogli da se usmeravaju do određenih prodavnica ili restorana u nekom tržnom centru, moguće je i ispisivanje reklamnih poruka - a pri tome se energija za sve to obezbeđuje zahvaljujući hodu prolaznka.\nBudućnost na FTN-u\nVladimir i Željko naglašvaju da rezultata koji su postigli na takmičenju, kao i uspeha u dosadašnjem studiranju ne bi bilo bez velike i i te kako važne podrške profesora na FTN-a, koji su uvek spremni da ih podupru pri rešavanju složenih problema i pomognu da se ideje koje imaju razviju. Obojica naglšavaju da bi svakako želeli da upišu master studije u inostranstvu, na nekom od poznatih univerzitetskih centara kako bi se usavršili, i potom se vrate u Srbiju i nastave karijeru na FTN-u.\nStudentske biznis ideje\nUspeh studenata iz Niša i Beograda, putuju na usavršavanje u Varšavu\nZavršen četvrti po redu “Project Management Championship 2018” na FON-u\nNacionalno takmičenje u robotici u Novom Sadu\nZavršeno finalno takmičenje PowerUp! u Pragu - Evropski investitori zainteresovani za srpski startap Solagro


RASISTA DOBIO ZASLUŽENU KAZNU! Italijan SUSPENDOVAN zbog vređanja rivala! - Informer\nFudbaler italijanskog drugoligaša Pise Mikele Markoni suspendovan je na 10 mečeva zbog rasističkih izjava, presudio je danas apelacioni sud Italijanske fudbalske federacije\nMarkoniju je sudjeno zbog rečenice "revolt robova" koju je uputio igraču Kijeva Džoelu Obiju tokom meča 22. decembra.\nSaslušanje saveznog žalbenog suda, koje zbog mera protiv korona virusa vodjeno putem video konferencije, trajalo je više od sat vremena. Dokazi na osnovu kojih je doneta presuda biće biće objavljeni narednih dana.\nFudbal sport Seria B piza rasista


June, 2016 | Desk Kreativna Evropa Srbija June 2016 – Desk Kreativna Evropa Srbija\nEvropa je prepoznala Gostušu, koliko sami prepoznajemo svoje kulturno nasleđe\nU niškom EU info kutku održana je panel diskusija „Evropa je prepoznala Gostušu, koliko sami prepoznajemo svoje kulturno nasleđe“. Povod skupa jeste nedavno dodeljena nagrada Evropske unije i Evropa Nostre Zavodu za zaštitu spomenika za konzervaciju staroplaninskog sela Gostuša.\nTribina je započeta predstavlianjem programa Kreativne Evrope u Srbiji. Rukovodilac Deska Kreativna Evropa u Srbiji Dimitrije Tadić govorio je o prilikama za nove interpretacije kulturnog nasleđa koje ovaj program daje, uspešnim projektima iz Srbije koji se bave kulturnim nasleđem i digitalnim tehnologijama i značaju izlaska profesionalaca u kulturi iz pasivne uloge čuvara nasleđa u one koji ga interpretiraju i čine zanimljivim široj javnosti.\nGeneralna sekretarka Evropa Nostre u Srbiji Višnja Kisić je na panelu u EU info kutku predstavila neke od do sada nagrađenih projekata u oblasti nasleđa širom Evrope. Ona je ovom prilikom i najavila konkurs koji je otvoren do 30. septembra, a dodela najprestižnijeg priznanja za nasleđe na evropskom nivou održaće se sledeće godine u finskom gradu Turku.\nGran pri koji je Zavod za zaštitu spomenika kulture u Nišu dobio za konzervaciju sela Gostuša prva je nagrada Evropa Nostre Srbiji. Tokom prezentacije projekta, direktorka Zavoda Elena Vasić-Petrović je rekla da je žiri kao vrednosti projekta istakao aktivno učešće studenata u njemu, kvalitetno izrađenu dokumentaciju i činjenicu da smo sa skromnim finansijskim sredstvima postigli ozbiljne rezultate.\nArhitekta – konzervator Aleksandra Mirić je na panelu istakla kako je od izuzetnog značaja za Niš to što je prvi grad u Srbiji koji je prihvatio metodologiju Qualicities kao osnovnu metodologiju u procesima donošenja i sprovodjenja odluka na nivou Grada Niša, ustanova kulture, lokalnih institucija i ustanova, lokalnih udruženja i gradskih opština.\nNa panelu se govorilo i o značaju kulturnog nasleđa na lokalnom nivou. Osnivač fondacije „Za lepši Niš“ Ivan Redi ocenio je da se ne treba oslanjati na stogodišnje projekte, već treba menjati pomalo. To je i bila ideja kada se krenulo sa uređenjem centralnih niških ulica, Balkanske i Davidove u čiju su rekontrukciju aktivno uključeni studenti arhitekture.


Ekonomisti i pravnici dobijaju materijalnu pomoć od 50.000 dinara | Magazin Student\n11 септембра, 202022 априла, 2021\nDoneta je odluka o raspisivanju konkursa za dodelu kratkirične finansijske pomoći studentima iz oblasti ekonomskih i pravnih nauka.\nKonkurs raspisuje Zadužbina Milije Jovanovića i Luke Ćelovića. Priliku da se prijave studenti će imati od 14. septembra do 14. oktobra 2020. godine.\nPravo na učešće u konkursu imaju studenti Univerziteta u Beogradu koji su materijalno ugroženi.\nSedamnaest studenata će dobiti pomoć od po 50.000 dinara.\nDodatne informacije stoje u dokumentu odluke, a studenti se mogu obratiti i Sektoru za investicije i upravljanje imovinom Univerziteta i univerzitetskih zadužbina i fondacija.\nPrijave se podnose na adresu Univerziteta u Beogradu, Studentski trg broj 1 sa naznakom: ,,Za konkurs Zadužbina Milije Jovanovića i Luke Ćelovića“.


CRTA: Rezultati dijaloga ograničeni, mediji i pritisci na birače i dalje problem - European Western Balkans\nAutor EWB 17. 01. 2020.\nVukosava Crnjanski; Foto: CRTA\nPARIZ – Direktorka Centra za istraživanje, transparentnost i odgovornost (CRTA) Vukosava Crnjanski ocenila je juče da je međupartijski dijalog imao ograničene rezultate i da je smanjenje izbornog cenzusa planirano u cilju neutralisanja efekata bojkota.\n„Zabrinuti smo da bi predstojeći izbori mogli da prodube krizu demokratije u Srbiji. Strahujemo da će rasti broj građana koji ne vide izbore kao put političkih promena i da bi još veći konflikti mogli da ugroze političku stabilnost u Srbiji i regionu“, rekla je juče u Parizu Crnjanski tokom obraćanja Odboru za monitoring Parlamentarne skupštine Saveta Evrope.\nPrema saopšenju Crte, Crnjanski je ocenila da je prošlogodišnji međupartijski dijalog o izbornim uslovima doneo rezultate ograničenog dometa.\nOna je zaključila da ukoliko institucije kao što su Tužilaštvo, Agencija za borbu protiv korupcije i REM ne budu značajno unapredile delovanje u zaštiti javnih interesa u toku predizborne kampanje, ne možemo očekivati da će izbori 2020. biti sprovedeni na bolji način u odnosu na ranije cikluse.\n“Neravnomerna medijska zastupljenost, funkcionerska kampanja i zloupotreba javnih resursa, te višestruke strategije pritiska na birače, plašimo se, obeležiće i ove izbore. Posmatračka misija Crte fokusiraće se na te nepravilnosti kao i, nadamo se, ODIHR i druge organizacije u okviru Međunarodne posmatračke misije”, rekla je Crnjanski.\nDirektorka Crte osvrnula se i na novu inicijativu za spuštanje izbornog cenzusa sa pet na tri odsto, ocenjujući da je to očigledno planirano u cilju neutralisanja efekata bojkota, smanjenje cenzusa deluje kao pokušaj da se obezbedi privid demokratskog karaktera institucija. Bez obzira na visinu izbornog praga, mandati će biti osvojeni u spornim izbornim uslovima.\nCRTAdijalog vlasti i opozicijeizborni usloviVukosava Crnjanski


► Fauči se nada vakcini za koronavirus možda već krajem ove godine\nFoto: Beta, AP / Sarah Silbiger\nUz to je upozorio da će narednih nekoliko nedelja biti kritično za suzbijanje žarišta koronavirusa u SAD.\nFauči i drugi zravstveni zvaničnici koji su danas govorili pred jednim odborom donjeg, Predstavničkog doma Kongresa SAD, rekli su da nije od njih traženo da uspore testiranje na koronavirus. To je postala sporna tema jer je predsednik SAD Donald Tramp prošlog vikenda rekao da je zatražio od njih da smanje testiranje jer se otkriva previše zaraženih.\n"Radićemo više testova" rekao je Fauči.\nSAD su testirale više od 27 miliona ljudi, a oko 2,3 miliona ili 8,4 odsto je bilo pozitivno na koronavirus.\n"Teško smo pogođeni" rekao je Fauči i dodao da je zabrinut zbog porasta širenja zaraze u nekim državama. Ukazao je da će narednih nekoliko nedelja biti kritično da se vidi da li će to uspeti da suzbiju.\nJoš nema vakcine za KOVID-19 i ne postoje lekovi konkretno razvijeni za tu bolesti, mada antiviralni lek "remdesivir" pomaže nekim pacijentima kao i steroid "deksametazon" i plazma pacijenata koji su se oporavili.


Dofus, livre 1: Julith (recenzija) – Geekovacha\nObjavljeno 4. jula 2016. autor NGboo\nKomično-avanturistička fantazija Dofus, livre 1: Julith (Dofus, knjiga 1: Žulit) odvodi gledaoca u očaravajući Krosmoz, gde je u prošlosti besneo rat između gradova Bonta i Brakmar, zbog zmajevih jaja zvanih Dofus u kojima se krije beskonačna moć. Neočekivani mir nastupio je onda kada je ljubav zaslepela vođe sukobljenih strana, Žulit i Žahaša, ali je njihov jin-jang brak trajao kratko. Žulitinu želju za uništenjem „neprijatelja“ mogla je da ugasi samo Žahašova žrtva. Na dan odavanja počasti vladaru Bonte ona se, osvetnički raspoložena, vraća, a čudni mališan Žoris biva uvučen u „igru sudbine“ zajedno sa svojom ortakinjom Lilot…\nU nastojanju da film prilagodi i mlađoj i starijoj publici, rediteljski par povlači nekoliko rizičnih poteza, poput scene nakon spiska zaslužnih, demonstrirajući odvažnost, kakvu često srećemo kod Japanaca. A od kolega sa Dalekog istoka pozajmljuju još poneki „trik“, tako da se Dofus slobodno može nazvati i „francuskim animeom“. Otkrivanjem pravih motiva antagonistkinje iz naslova, autori ka njoj preusmeravaju deo simpatija, a na sličan način pokazuju i naličja pojedinih protagonista. Zamagljujući granicu između dobra i zla, poigravaju se sa referencama pop kulture i gorepobrojanim žanrovima, i pritom ni u jednom trenutku ne ispuštaju vašu pažnju.\nMeđutim, zvezde ovog ostvarenja su ilustratori i animatori iz Ruovog studija Ankama, budući da sve vrvi od detalja i pokreta – od mušica koje kolaju oko kandelabra u mirnoj noći, do bombastičnog duela u kojem Žulit upotrebljava svoj „živi“ plašt, a Žorisov staratelj, debeljuškasti mačak Kerubim, poteže zlatne nunčake. Po izuzetnosti i šarenolikosti dizajna likova i pozadina, Dofus može da izađe na crtu najmaštovitijim ostvarenjima iz studija 4°C ili čak Džibli, i kao takav predstavlja ugledan primer moderne 2D animacije.\n„Tajne avanture kućnih ljubimaca“ — Nove fotografije!\nNetflix strimuje “Little Witch Academia“


Huti zapretili napadom dronovima na Abu Dabi\nIzvor: Radio Televizija Vojvodine, 19.Sep.2019, 09:14\nHuti iz Jemena zapretili su napadom dronovima na Abu Dabi, finansijski centar Ujedinjenih Arapskih Emirata, piše Sputnjik. Neposredno nakon što je Saudijska Arabija optužila Iran za napad na rafinerije, Huti su zapretili novim napadima, izvan granica Saudijske Arabije.\n"Imamo na desetine meta u Ujedinjenim Arapskim Emiratima u dometu i možemo da napadnemo u bilo kom trenutku", rekao je portparol militanata Jahja Sarija. On je rekao da bi Ujedinjeni Arapski Emirati trebalo da zaustave učešće u agresiji na Jemen "ako žele da zaštite svoje staklene nebodere".\nPredstavnik Huta je rekao da je ta grupa nabavila nove dronove koji imaju mlazne motore, koji će značajno povećati njihov domet. Huti su preuzeli...\nHuti zaprijetili napadom dronovima i na Abu Dabi\nIzvor: Nezavisne Novine, 19.Sep.2019\nABU DABI - Huti iz Jemena zaprijetili su napadom dronovima na Abu Dabi, finansijski centar Ujedinjenih Arapskih Emirata, piše Sputnjik.\n17:11: Zakasnili sa vegetarijanskim hamburgerima: Podbacio profit Mekdon...\n17:11: NEMCI PRIZNALI: Ovaj ruski tenk je nenadmašiv, NAJOPASNIJI NA SV...\n17:11: Radikali isprašili Sergejeve provokatore, ali prava nevolja za T...\n17:11: ISTORIJSKO SLETANJE F-35 NA BRITANSKI NOSAČ AVIONA: Pokušali da...\n17:11: Naučnici pronašli uzrok svih autoimunih bolesti i otkrili KAKO ...


RTS :: Donacija kineske firme MUP-u Srbije\nDonacije Donacija kineske firme MUP-u Srbije\npetak, 22. maj 2020, 14:22 -> 14:26\nDonacija kineske firme MUP-u Srbije\nKineska kompanija "NUKTEK" donirala je Ministarstvu unutrašnjih poslova 14.000 zaštitnih maski N95, dvoja KD vrata sa meračem temperature, pet jedinica za karantin i 15 posebnih kamera za merenje temperature.\nMinistar unutrašnjih poslova Nebojša Stefanović rekao je da je Srbija u svakom trenutku borbe sa koronavirusom imala podršku Narodne Republike Kine.\n"Te mere, koje je Srbija primenjivala u saradnji sa kineskim ekspertima koji su došli u našu zemlju, dale su rezultate i u Srbiji i pokazale da možemo efikasno da zaštitimo naše stanovništvo", rekao je Stefanović.\nMinistar je putem video-konferencijske veze razgovarao i sa generalnim direktorom "NUKTEK"-a Cićjan Čenom, u prisustvu ambasadorke Narodne Republike Kine u Beogradu Čen Bo, kojem se zahvalio na donaciji i uputio mu poziv da poseti Srbiju.\n"Reč je o izuzetno značajnoj donaciji za zaštitu zdravlja pripadnika Ministarstva unutrašnjih poslova, ali i svih građana Srbije. Današnja donacija samo je jedna u nizu donacija koje je Kina dala Ministarstvu unutrašnjih poslova", rekao je ministar.\nAmbasadorka Čen Bo istakla je dobru saradnju kompanije "NUKTEK" i Ministarstva unutrašnjih poslova.\n"Ovom donacijom "NUKTEK" želi da pomogne Srbiji u daljoj kontroli epidemije. Kina i Srbija se bore protiv koronavirusa rame uz rame. Epidemija je i Srbiji i u Kini danas pod kontrolom, život se vraća u normalu, a kineski narod nikada neće zaboraviti koncertom podrške Kini na Kalemegdanu, gde sam upravo bila zajedno sa ministrom Stefanovićem. Takvu podršku srpskog naroda, kineski narod nikad neće zaboraviti", rekla je Čen Bo.\nAmbasadorka je naglasila da će saradnja između dve zemlje biti nastavljena i da će se čelično prijateljstvo između Srbije i Kine u budućnosti i dalje učvršćivati.\nGeneralni menadžer "NUKTEK"-a za Evropu Ćijan Fu, koji je prisustvovao sastanku, predstavljajući nove proizvode za borbu protiv virusa zahvalio je Vladi Republike Srbije na svemu što je učinila za kineske državljane koji su boravili u našoj zemlji u protekla dva meseca, ali i pripadnicima Ministarstva unutrašnjih poslova koji su bili na ulicama kako bi zaštitili građane.\n"Ovo nije samo donacija tehnologije. Želimo da uputimo najlepše želje svim građanima Srbije kroz ove maske. Naše porodice su donirale maske, a deca su oslikala crteže na kojima su prikazane najbolje želje koje upućujemo vašem narodu", istakao je Fu.\nPoljska donira 100.000 maski i 10 tona dezinfekcione tečnosti\nFondacija "Novak Đoković" i kompanija "Henkel" donirali" respiratore i monitore bolnici u Kruševcu\nFondacija Divac obezbedila pomoć 550.000 dolara građanima Srbije


Kako je navedeno iz Centra za socijalni rad, beskućnica je više puta odbijala molbe Centra da se skloni sa ulice i da koristi Prihvatilište za beskućnice tokom hladnih dana.\n- Sugrađanka je prethodne večeri, i pored izrazito niske temperature, bila odlučna u nameri da noć provede na ulici, iako su joj pojedini građani ponudili smeštaj u obližnjem hotelu i sopstvenim domovima, a Centar za socijalni rad u Prihvatilištu za beskućnice - navedeno je u saopštenju.\nDodaje se da je intervencijom dežurnih službi i zbog činjenice da bi ostankom na ulici pri tako niskoj temperaturi mogla da ugrozi sopstveno zdravlje i život, ona prihvatila da najpre bude prebačena na bolničko odeljenje psihijatrije zbog sumnji da ima probleme psihičke prirode.\n- Ona je odbila da bude hospitalizovana i insistirala je da se vrati na ulicu, ali je tek nakon dužeg razgovora prihvatila da bude smeštena u Prihvatilištu za beskućnice - navedeno je u saopštenju.\nCentar za socijalni rad zahvalio je građanima na iskazanoj solidarnosti i dežurnim službama na angažovanju i naveo da u objektima za zbrinjavanje beskućnika ima dovoljno kapaciteta.\nPodsetimo, na problem ove beskućnice ukazao je fotoreporter "Blica" svojom fotografijom koja se proširila društvenim mrežama, a u njeno zbrinjavanje uključili su se i čelnici grada.


Muftijstvo Mostarsko - U Ustanovi Centar za stare osobe Podvelež implementiran ISO 9001\nSistem upravljanja kvalitetom ISO 9001:2105 u sistem rada i djelovanja implementiran je u Centru za stare osobe Podvelež.\nDirektor ove ustanove Eldis Balić naglašava da je proces certificiranja provela Agencija za certificiranje sistema upravljanja kvalitetom DQS BH - BH cert d.o.o.\nCertifikat ISO 9001:2015 širom svijeta u više od 130 zemalja posjeduje više od 60 000 firmi, a Centar za stare osobe Podvelež je jedna od rijetkih ustanova ovoga tipa u Bosni i Hercegovini.\nStandard ISO 9001:2015 je međunarodno najpriznatiji standard za sisteme upravljanja koji uključuje zahtjeve za sistem upravljanja kvalitetom koje organizacija treba ispuniti da bi postigla stalno zadovoljstvo korisnika/klijenata.\nSistem upravljanja kvalitetom, često nazivan QMS (Quality Management System), je skup politika, procesa, dokumentiranih procedura i zapisa koji definiraju skup pravila koja propisuju kako će naša Ustanova funkcionisati u cilju zadovoljstva naših korisnika koje nam je najvažnije.\n- Uvođenjem ovog standarda želimo našim trenutnim, ali i potencijalnim korisnicima poslati poruku da smo sigurno i pouzdano mjesto kojem vrijedi ukazati povjerenje da brinemo o sigurnosti osoba u trećoj životnoj dobi. Njihovo zadovoljstvo je potvrda opravdanosti certifikata koji smo implementirali u naš sistem rada - ističe direktor Balić.


U Mladenovcu bez dece ulice – Info M\nPočetna / Vesti / U Mladenovcu bez dece ulice\nU Mladenovcu bez dece ulice\nN. Stanković 8. јуна 2018.\tVesti 1 komentar 3,865 pregleda\nPostupajući po nalogu Ministarstva, Gradski centar za socijalni rad, odeljenje u Mladenovcu organizovao je sastanak kojem su prisustvovali ispred Policijske uprave u Mladenovcu Đorđe Burdelj, načelnik, Sanja Bošnjaković, policijski službenik, ispred gradske opštine Mladenovac Suzana Vasić, član Veća i ispred Gradskog centra za socijalni rad, odeljenja u Mladenovcu Gorjana Grčić, rukovodilac, Ljilja Maksimović i Kasija Ilić, rukovodioci službi.\nSastanak je održan sa ciljem inteziviranja aktivnosti sistema socijalne zaštite u reagovanju na pojavu „dece ulice“, odnosno nasilja i zloupotrebe dece koja „žive i rade na ulici“ i bave se prosjačenjem, pranjem vetrobranskih stakala, skupljanjem sekundarnih sirovina iz kontejnera za odnošenje otpada, prodajom cveća u kasnim satima i dr.\nUtvrđeno je da u opštini Mladenovac do sada nije zabeležena organizovana pojava „dece ulice, koja žive i rade na ulici“.\nU cilju brže razmene podataka i blagovremenog delovanja na pojavu „dece ulice“, učesnici sastanka su definisali korake u postupanju, odredili lica za kontakte ispred nadležnih institucija i locirali moguće kritične tačke, odnosno lokacije na kojima postoji bojazan za pojavu „dece ulice“.\nTakođe je dogovoreno da terenske kontrole policije ukoliko primete pojavu „dece ulice“ odmah obaveste predstavnike institcija radi njihovog zbrinjavanja i pokretanja postupka u skladu sa zakonskim ovlašćenjima.\nPrethodno Kraj prvenstva, a broj putnika u niži rang još uvek u magli\nSledeće Blokada saobraćaja i u Mladenovcu/video dron/\n11. јула 2018. at 1:11 pm\nPa „deca ulice“ sede u opstini i opstinskim sluzbama 🙂 Ko ce njih da zbrine?


Trećeg decembra navršila bi 43 godine...\nPevačica Ksenija Pajčin važila je za jednu od najzgodnijih mladih devojaka svog vremena, kada je žarila >> Pročitaj celu vest na sajtu SrbijaDanas.com << i palila muzičkom scenom Srbije, ali i regiona. Blistavu karijeru, ali i njen život, prekinula je tragedija od koje se mnogi ni posle deset godina nisu oporavili.\nInače, samo dan pre Ksenijinog rođendana, navršilo se i 40 dana od smrti Karamelinog oca Radiše koji je preminuo posle kraće bolesti, tako da su ovi prvi decembarski dani izuzetno tužni za proslavljenog imitatora. Inače, Karamelin otac Radiša se pojavljivao u spotu za pesmu "Brka" Ksenije Pajčin.\nPodsetimo, Ksenija Pajčin i Filip Kapisoda imali su dva dana pre tragedije svoje poslednje zajedničko pojavljivanje na televiziji. Ona je tada gostovala u emisiji "Ništa za sakriti" upravo sa Goranom Stojićevićem Karamelom, a u jednom trenutku u studio je ušao Filip koji je Kseniji uručio buket cveća (detaljnije OVDE).\nPred smrt Ksenija je gostovala i u emisiji "Vi pitate", takođe na TV Pink, a iako je sve vreme bila sjajno raspoložena i nasmejana u studiju, na njenom telu bile su primetne modrice.


Vatrostalni materijali - HTR Refractories\nVatrostalne obloge koje proizvodi RHI Magnesita obezbeđuju da, širok spektar agregatnih jedinica, uključujući čelične livne lonce, rotacione peći za cementnu industriju, konvertore ili staklarske peći izdrži ekstremna toplotna, mehanička i hemijska naprezanja.\nHTR Refractories > Industrije > Vatrostalni materijali\nRHI Magnesita nudi kompletan asortiman vatrostalnih proizvoda i usluga za industriju čelika. Tu spadaju standardne i specijalne opeke i mase, izostatični presovani proizvodi i montažne komponente, kao i specijalne mašine, servis popravke sistema i usluge oplate različitih jedinica na licu mesta. RHI Magnesita nudi prilagođena rešenja za pojedinačne jedinice i segmente, u zavisnosti od zahteva kupca, odnosno proširenu verziju FLS (Full Line Service) – kompletan vatrostalni materijal, zajedno sa ugradnjom istog po toni čelika. RHI Magnesita proizvodi namenjeni industriji čelika na tržištu imaju status vrhunskog kvaliteta.\nVatrostalni proizvodi koje nudimo u cementnoj industriji, ne samo što zadovoljavaju očekivanja proizvođača cementa u pogledu produktivnosti i profitabilnosti, već idoprinose razvojnom procesu savremene proizvodnje cementa. Jedinstvena rešenja u vatrostalstvu prate veliki broj patenata, uključujući i acitive spinel tehnologiju (mineral magnezijum-aluminijuma) za standardne opeke za rotacione peći, IS impregnacionu tehnologiju za vatrostalnu glinu i proizvode od aluminijum-oksida. Razvojem novih tehnologija, reaguje se na povećanu upotrebu alternativnih goriva za peći što je važan doprinos dostupnosti i produktivnosti u savremenoj proizvodnji cementa.\nRHI Magnesita je na tržištu industrije kreča pozicioniran kao operativni dobavljač punog opsega, što znači da pored vrhunskih materijala nudi i usluge konsaltinga i inženjeringa, profesionalnog upravljanja projektima kroz upravljanje peći, njeno nadgledanje od strane supervizora, usklađivanje kvaliteta sa standardima zaštite životne sredine i servisa inženjera koji rade širom sveta. Visokim nivoom dimenzionalne tačnosti i stabilnosti, kao i otpornošću na ekstremna termička i mehanička naprezanja, daje se doprinos dužem roku upotrebe kompletnog ozida, a time se poboljšava bezbednost rada i poboljšava ukupna efikasnost fabrika.\nU oblasti energetike u ponudi su kompletna rešenja za različite vidove fabrika, kao i za fabrike sa ekološkim i energetski efkasnim tehnologijama. Tu spada i spektar usluga od idejnog rešenja i planiranja jedinica, konsaltinga i izbora odgovarajućih vatrostalnih proizvoda, njihove isporuke i ugradnje, pa sve do logističke i prodajne podrške. Kupcima se omogućavaju izuzetna vatrostalna rešenja okrenuta ka budućnosti.\nRHI Magnesita nudi vrhunska rešenja za hemijsku i petrohemijsku industriju. Tu spadaju inovativna vatrostalna rešenja GTL procesa (gas-to-liquid), od gasovitog do tečnog stanja, u proizvodnji boljih i čistijih dizel goriva i gasifikaciji uglja. Time se doprinosi smanjenju štetnih gasova za proizvodnju efekata staklene bašte, kao i mase otporne na abraziju koje se koriste u FCC-Fluid-Catalytic Cracking fabrikama.


POVRATAK U STILU Stanojevićev prvi korak ka tituli jeste dovođenje "ČOVEKA TITULE"! - Sportal\nS. P. - Vest objavljena: 23:57 - 26.01.2022\nCrno-beli su u samom finišu transfer pijaci dogovorili kapitalno pojačanje pred nastavak trke za šampionsku titulu - Ljubomir Fejsa!\nIskusni vezista jedan je od onih igrača za koje treneri vole da kažu da "zna kako se osvajaju trofeji", što može biti ogroman plus ovoj ekipi Partizana pred nastavak šampionske trke.\nDokaz koliko je iskusni vezista "garant" za trofeje jeste činjenica da je u dosadašnjoj igračkoj karijeri osvojio čak 23 trofeja, a čak 11 u proteklih deset godina! Takođe, gde god da je nastupao uspeo je da se okiti titulom nacionalnog prvaka.


Gde god ode prate ga problemi, poznati as i bivši reprezentativac Španije u CENTRU SKANDALA - "uplovio" u kriminalne vode! - Sportal\nDijego košta sa saigračima u Atetio Madridu Foto: Stare Slike\nGde god ode prate ga problemi, poznati as i bivši reprezentativac Španije u CENTRU SKANDALA - "uplovio" u kriminalne vode!\nVl.K. - Vest objavljena: 17:46 - 01.10.2021\nPoslednje vreme Dijego Košta izaziva mnogo više pažnje van terena, nego li partijama na njemu.\nNekadašnji reprezentativac Španije, brazilskog porekla, vratio se ovog leta u domovinu gde nastupa za slavni Atletiko Mineiro i zajedno sa još jednim proslavljenim golgeterom, Hulkom čini zvučan napadački tandem.\nMeđutim, generalno problematični Košta ovih dana baš i ne privlači pažnju zbog fudbalskih stvari, a ovoga puta je prevazišao čak i samog sebe.\nDijego Kosta Foto: Stare Slike\nPrema pisanju brazilskih medija, nekadašnji napadač madridskog Atletika i Čelsija, povezan je sa jednom onlajn sportskom kladionicom, koja se nalazi pod istragom policije. Košta je naveden kao navodni finansijer ove kladionice, koju bije zao glas zbog ekspolatacije kockanja, pranja novca i povezanosti sa pojedinim kriminalnim organizacijama.\nProtiv vlasnike ove platforme, namenjene kladioničarima, pokrenuta je istraga, kao i protiv njihovih partnera, te bi Košta ovde mogao da upadne u ozbiljne probleme sa zakonom.\nZa sada se njegovo ime nije javno pomenulo u istrazi, ali zna se da je u pitanju fudbaler, identičnog godišta i prebivališta kao Dijego Košta, što su tamošnji mediji odmah povezali.\nPolicija je u četvrtak pretražila sedam lokacija u vezi ovog slučaja, a uskoro će se znati više detalja o ovoj akciji.\nVELIKI FUDBALSKI SKANDAL, Evropa u neverici! U duelu LE deca poslata na tribine da spreče rasizam - pa šokirala i napravila veću katastrofu od odraslih\nVIDEO Stanković: Verovali smo u pobedu, Kanga odigrao perfektno\nSvetski fudbal Dijego Košta Atletiko Mineiro Kriminal


Vranje dobija regionalnu Sigurnu kuću – Odbor za ljudska prava Vranje\n/ Vranje, Južne Vesti, 05. 05. 2014. / Ambasador SAD Majkl Kirbi simbolično je označio početak radova na izgradnji Sigurne kuće za žene i decu žrtve nasilja.\nReč je o zajedničkom projektu ambasade Sjedinjenih američkih država, Grada Vranja i Fonda B92.\nAmbasador Kirbi je rekao da je projekat Sigurne kuće dobar primer saradnje američke Vlade, lokalne zajednice i Fondacije B92 i dodao da će Komanda vojnih snaga SAD u Evropi izdvojiti 213.000 dolara za izgradnju ovog objekta.\nDirektor Fonda B92 Veran Matić je rekao da je cilj projekta, u stvari, prva pomoć za žene žrtve porodičnog nasilja, koje će u sklopu samoodrživosti Sigurne kuće, raditi na imanju oko objekta, po uzoru na Sigurnu kuću iz Sombora.\nZamenik gradonačelnika Dragoljub Stevanović je rekao da će Sigurna kuća biti mesto u kome će žene biti osnažene i podržane da prevaziđu ulogu žrtve.\nOvo je šesta Sigurna kuća u Srbiji, jedina južno od Niša, biće regionalnog karaktera, a Projektom je planirano da se prostire na površini od 350 kvadrata i moći će da primi od 20 do 25 osoba, u skladu sa evropskim standardima.\nIzvođač radova je vranjska firma „Noveko“, a očekuje se da kompletni građevinski radovi i opremanje budu završeni do kraja godine.


Održana diskusija o Narodnoj skupštini u okviru Nedelje parlamentarizma - GAJP\nGrupa za analizu i kreiranje javnih politika, u okviru Nedelje parlamentarizma, održala je diskusiju “Narodna skupština je ogledalo svih nas”, u prostorijma Kancelarije za mlade grada Beograda, 19.10.2015. godine, sa početkom od 18h.\nUčesnici diskusije bili su mladi zainteresovani za temu parlamentarizma. Učesnici su se složili da poslanici kao predstavnici građana u skupštini treba da se ponašaju na kulturan način, sa više poštovanja prema drugim poslanicima jer time daju primer građanima.\nUčesnici su se takođe složili sa panelistima da kako napreduje demokratska kultura u društvu tako napreduje i kultura ponašanja i komunikacije u Narodnoj skupštini, i obrnuto.\nDiskusiju su otvorili panelisti Tamara Vukov, Boban Stojanović i Miloš Hrkalović koji su učesnike uveli u temu i odgovarali na njihova pitanja, kao i diskutovali sa njima na temu parlamentarizma i ponašanja poslanika u skupštini.


U KS od početka januara aplicirano više od 21.000 doza vakcina – TVSA.BA\nNaslovna/Vijesti/Sarajevo/U KS od početka januara aplicirano više od 21.000 doza vakcina\nPonedjeljak, 24 Januara 2022, 16:13\nNa vakcinalnim punktovima domova zdravlja Kantona Sarajevo od početka januara aplicirano je više od 21.000 doza vakcina.\nUtrošeno je 2.093 prvih, 1.981 drugih i 18.909 trećih doza vakcina koje su na raspolaganju u Kantonu Sarajevo.\nImunizacija na ovim punktovima odvija se svakog radnog dana od 07:30 do 19 sati. Građanima su na trenutno na raspolaganju vakcine Pfizer i Sinopharm za prvu, drugu i treću dozu. U ustanovama Kantona Sarajevo do sada je aplicirano oko 350.000 doza vakcina.\nProcenat vakcinisanih u Kantonu Sarajevo je oko 60%, što predstavlja najbolji procenat vakcinacije u Bosni i Hercegovini.\nOsim na puntkovima u domovima zdravlja, Ministarstvo zdravstva KS pokrenulo je akciju „vakcinacija prema građanima“ u tržnim centrima. Na ovaj način vakcinisano je preko 10.000 osoba. Akcija se nastavlja narednog vikenda u TC Sarajevo City Center.


Povodom Odluke o proglašenju prirodne ili druge nesreće na teritoriji BiH ministrica Ankica Gudeljević održala konferenciju za tisak\nNakon proglašenja prirodne ili druge nesreće na teritoriji cijele BiH, a u vezi sa prisustvom Corona virusa, ministrica civilnih poslova BiH Ankica Gudeljević održala je prvu konferenciju za novinare.\nImajući u vidu ozbiljnost novonastalih životnih uvjeta, povećanja broja oboljelih, na konferenciji su saopćene informacije o dosadašnjim poduzetim aktivnostima. Ministrica Gudeljević saopćila je da je siječnja 2020.godine Ministarstvo obavilo preko pedeset aktivnosti sa svim razinama vlasti, institucijama i udrugama involviranim u rješavanje problema prouzročenih Corona virusom. Kontinuirano je koordiniralo rad svih tijela u oba entiteta i Distriktom Brčko, održalo konferencije ministara zdravlja, video konferencije sa Svjetskom zdravstvenom organizacijom i drugim međunarodnim institucijama koje su dali smjernice iz naučenih lekcija o postupanju u ovakvim prilikama. Posebno je naglasila da je zbog stalne komunikacije s građanima uspostavljena mail adresa korona.pitanja@mcp.gov.ba , na koju se mogu obratiti i postaviti pitanja.\nObraćanje ministrice Ankice Gudeljević možete pogledati ovdje:


Kako je Igita potkačio navijača pesnicom\nNekadašnji golman kolumbijske reprezentacije, autor čuvene odbrane "udar škorpiona", nije otrpeo teške reči jednog gledaoca.\nLjubav sa olimpijskih igara: Udala se Martina Hingis, drugi put\nŠvajcarski mediji otkrivaju da je proslavljena teniserka stupila u brak s lekarom švajcarske ženske teniske reprezentacije Haraldom Limanom.\nU Peruu rođen Luka Modrić\nNovorođenče u gradu Haen u regionu Kahamarka dobilo ime po kapitenu hrvatske reprezentacije, najboljem igraču minulog Svetskog prvenstva u Rusiji.\nMejveder, Mesi i Kristijano Ronaldo sportisti u Top 10 najplaćenijih slavnih\nNa tradicionalnoj "Forbsovoj" listi američki profesionalni bokser je na prvom mestu s godišnjom zaradom od 285 miliona dolara, Barselonin as je osmi sa 111, a nova Juventusova zvezda deseti sa 108.\nZaplenjena velika količina droge upakovane pod Nejmarovom slikom\nAkciju je uspešno izvela vojska Gvatemale oko 300 km od obale te srednjeameričke zemlje.\nN. Plavšić - Vestionline 1 komentar\nCrveno-bele bebe proslavile titulu!\nKošarkaši Crvene Zvezde odbranili su tron u Srbiji, pobedom nad ekipom FMP-a (3:0 u seriji) a to su proslavili na najlepši način.\nŽena portugalskog golmana: Pobedite stres masturbacijom\nUvek uoči velikih fudbalskih takmičenja aktuelizuje se priča o tome kako da igrači izađu nakraj sa seksualnom apstinencijom\nU predvečerje Svetskog fudbalskog prvenstva u Rusiji njujorški magazin “Pejper” došao je na ideju da predstavi argentinsku vedetu Lionela Mesija kao bespogovorno najboljeg fudbalera svih...\nMarjanović dobio ponudu da glumi u filmu\nKošarkaš Boban Marjanović dobio je ponudu da glumi u poznatom filmu "John Wick: Ćapter 3", pored Kijanu Rivsa i Hale Beri.\nUmetnička fudbalska reprezentacija uspešna u Moskvi\nUmetnička fudbalska reprezentacija Srbije (Art fudbal Srbija) boravi u Moskvi na osmom svetskom prvenstvu za umetnike. Festival je sportskog, muzičkog i humanitarnog karaktera, a održava se pod...


Sve „naftne mafije“ u Srbiji – Centar za istraživačko novinarstvo Srbije\nNakon nedavnog hapšenja osmočlane grupe mahom iz Zrenjanina i pokretanja istrage da su krađom sirove nafte iz naftovoda oštetili NIS za oko 300 hiljada evra, ponovo je otvoreno pitanje o postojanju naftnih mafija u Srbiji, posebno u Vojvodini, koje očigledno svoje stare navike vuku iz vremena šverca nafte devedesetih. Prema dostupnim podacima, nafta se uglavnom krala po naftovodima širom Vojvodine, posbno u okolini Pančeva, Kikinde i Zrenjanina\nTako je ovoga puta grupa predvođena Milanom Anđićem (31) iz Zrenjanina, koji je povezao ostale pripadnike grupe i podelio poslove, nekoliko meseci uzimala sirovu naftu iz cevi NIS-a u okolini Zrenjanina.\nAnđić je od ranije poznat policiji kao izvršilac teških krađa. Davor Knežević (35) iz Beograda je kao vlasnik i direktor preduzeća „Life is Fine“ pravio fiktivnu dokumentaciju. Ovo preduzeće se inače bavi trgovinom na veliko čvrstim, tečnim i gasovitim gorivima. Ostali osumnjičeni, Ljubinko Pavković (39), vlasnik autoprevozničke radnje “Pavković Ljubinko“ i Željka Petrović (50) iz Novog Sada, Nikola Bokić (28), Dragan Miljanović (31) i Milan Obradović (20) iz Zrenjanina i Milovan Rašu (46) pripadnik MUP-a iz Beograda, su učestvovali u krađi i naftu distribuirali do krajnjih kupaca.\nSpisak slučajeva krađe nafte u Srbiji\nPrema navodima MUP-a osumnjičeni su u periodu od maja do novembra 2009. godine krali naftu po dojavama člana grupe Nikole Bokića koji je bio radnik NIS-a na održavanju sistema. Oni su specijalnim alatima četiri puta nedeljno bušili mehaničke otvore na cevovodu, kada je pritisak bio niži da ne bi došlo do eksplozije. Na ovaj način su uspevali da za samo deset minuta izvuku iz cevi 25 hiljada litara nafte. Potom su naftu ispumpavali u cisterne autoprevozničke radnje „Pavković“, u vlasništvu člana grupe Ljubinka Pavkovića, koje su bile maskirane ciradama da bi izgledali kao obični kamioni. Tokom transporta policajac Milovan Rašu je bio u cisterni za slučaj da ih zaustavi policija. Njegov zadatak bio je i da prikuplja određene informacije iz policije. Naftu su prevozili do kupaca uz lažnu dokumentaciju – otpremnice, računi za sirovu naftu, lažni putne nalozi – koju su pokazivali saobraćajnoj policiji. Ukradenu naftu su prodavali nekim benzinskim pumpama i privatnim preduzećima, koja su je koristila za grejanje. Prema rečima specijlanog tužilaca za borbu protiv organizovanog kriminala Miljka Radisavljevića, istražni sudija je odredio pritvor do 30 dana petorici osumnjičenih, dok su trojica puštena da se u daljem toku istrage brane sa slobode.\nPre sedam godina grupa od 67 članova je u periodu od 1. januara 2001. godine do 5. aprila 2003. godine ukrala i preprodala više od 27 miliona litara raznih derivata nafte iz Rafinerije nafte Pančevo. Time su tada stekli imovinsku korist od oko jedne milijarde dinara, odnosno oko 17 miliona evra. 2005. godine policija je uhapsila sedam osoba osumnjičenih da su početkom septembra 2005. učestvovali u krađi oko 55 hiljada litara sirove nafte iz bušotine u Kikindi. Iz bušotine su za dva do tri sata uspevali da natoče čak pedeset kubnih metara nafte. U Pirotu je 2006.godine u tri dana zaplenjeno je zbog šverca 70 cisterni sa nekoliko miliona litara dizel-goriva D2. Šverceri su gorivo u carinskoj deklaraciji predstavljali kao sirovinu za industriju boja i lakova, koja je bila oslobođena od plaćanja akcize. Gorivo u stvari prodavali na pumpama širom Srbije.\nPotom je 2007.godine uhapšena grupa od 21 člana koja je oštetila državu za 97 miliona evra, jer je uvozila i prodavala petrolej iz Grčke, lažno ga prikazujući kao pogonsko gorivo dizel D2 od januara do juna iste godine. Među pripadnicima te grupe osmoro je bilo zaposleno u Republičkoj tržisnoj inspekciji i Poreskoj upravi. Pretprošle godine u ataru pančevačkih sela Jabuka i Glogonja, iz magistranog naftovoda iscurelo oko 900 kubnih metara sirove nafte, zbog bušenja podzemnog cevovoda zarad krađe. Šteta je bila oko 42 miliona dinara. Iste godine Kikindska policija otkrila organizovanu pljačku nafte sa bušotina Naftne industrije Srbije u mokrinskom ataru. Dvojica lopova su su 30. juna ove godine oko 21 sat došli do naftne bušotine i uz odgovarajući alat spojili izlazne ventile bušotine sa cisternom natankali 10.000 litara sirove nafte


Održana tribina u Prokuplju povodom stogodišnjice od osnivanja KUD „Abrašević“ | Regionpress\nOdržana tribina u Prokuplju povodom stogodišnjice od osnivanja KUD „Abrašević“\n21 aprila, 2021 21 aprila, 2021 RegionPress\t0 Comments\nU prokupačkom Domu kulture održana je tribina, kojom je označen početak obeležavanja 100 godina od osnivanja Kulturno umetničkog društva „Abrašević“. Gosti ove manifestacije bili su nekadašnji članovi sekcija, koje postoje u okviru ove ustanove. Oni su se prisetili svojih početaka i vremena kada su bili deo ove velike porodice. O druženju, nastupima i putovanjima, nekim događajima i ljudima, koji su takođe bili deo njih u pesmi i igri, razgovoru i prijateljstvu, govorili su Milisav Pavlović Pećanac, Miki Đorđević, Dragan Đurić, Ljubiša Stajković, Dragutin Đorđević Čelebon i Ivica Trailović.\nU Klubu ove ustanove otvorena je i izložba na kojoj su predstavljene prve fotografije o radu i stvaranju prokupačkih sekcija između dva svetska rata, ali i posleratnog perioda, od 50-tih do 70 -tih godina. Veći deo fotografija, koje se mogu videti na izložbi, organizator je dobio iz privatnih porodičnih albuma članova društva. Ova izložba je prva u nizu, kao deo programa, koji će u toku godine biti organizovan u vidu različitih manifestacija, kao podsećanje na važnost i značaj ovog velikog jubileja.\nNa samom početku ovog susreta, direktorka Doma kulture Tijana Petrović, pozdravila je učesnike i najverniju publiku, koja je, uz sve preporučene epidemiološke mere, bila u pozorišnoj sali.\nOna je istakla da o tome koliki je značaj kulture u našem gradu i koliko je Prokuplje doprinelo, ne samo srpskoj, već i južnoslovenskoj umetnosti, svakako potvrđuju jubileji, koji se poslednjih godina u našem gradu obeležavaju.\nUčesnici ove tribine zahvalili su se organizatoru na pozivu da budu deo programa kojim se obeležava značajan jubilej KUD „Abrašević“. Oni su istakli da im je bilo zadovoljstvo što su bili deo jedne takve velike porodice, u kojoj su, u slobodno vreme, mogli da se raduju uz pesmu i igru, koja im je grejala i hranila dušu.\nOvo je bila prilika i da se prisutni podsete da je pre dve godine u našem gradu obeležena stogodišnjica prve pozorišne predstave, a da je ova 2021. godina još značajnija jer je, tačno pre sto godina u Prokuplju štampana i prva knjiga. To je bila knjiga poznatog topličkog pesnika Radeta Drainca, koja nosi ime „Afroditin vrt“.\nNa tribini se čulo da se pre sto godina iz pevačkog društva „Jug Bogdan“ izdvojilo i formiralo Radničko kulturno umetničko društvo „Abrašević“.\nDvadesetih godina prošloga veka, radnici su se okupljali i formirali svoja kulturno umetnička društva, a veliki broj njih je nosio ime „Abrašević“ po Kosti Abraševiću, pesniku s kraja 19. veka, koji se smatra prvim proleterskim pesnikom i pesnikom u čijoj poeziji dominiraju socijalističke i socijalne ideje.\nRazvoj amaterskih, diletantskih društava u Prokuplju, vezuje se za oslobođenje Prokuplja od Turaka i život u gradu posle 1878. godine.\nKad je reč o ovom vrlo važnom segmentu kulture u našem gradu, na tribini je rečeno da mnogi autori navode da je u poslednjoj deceniji 19. veka formirano društvo „Jug Bogdan“ i da je ono bilo okosnica svih kasnijih organizacija i udruživanja.\nZabeleženo je da se, na inicijativu nastavnika prokupačke Gimnazije 1911. godine iz ovog društva izdvaja grupa mladih ljudi, koja formira „Topličko pevačko društvo Jugovići“, a 1921. godine, posle prvog Velikog rata iz društva „Jug Bogdan“, formira se Radničko kulturno umetničko društvo „Abrašević“.\nNema puno podataka o samom radu ovih društava, ali na osnovu pisanih hronika saznajemo da je prvi dirigent bio nastavnik muzike Radovan Pekić, a u prvim godinama posle rata, horom je dirigovao sveštenik Mihajlo Spiridonović Peleh.\nPosle drugog svetskog rata dolazi do obnavljanja kulturno umetničkih društava, ali i razvoja amaterizma i u Jugoslaviji i u Prokuplju. Prvi obnovitelj i vođa hora i orkestra bio je izvesni Ilija Krsmanović, koji početkom pedesetih godina napušta Prokuplje, a njegovu ulogu preuzima Momčilo Filipović. Iz tog perioda Prokuplja zabeleženi su koncerti limenog orkestra.\nSedamdesete godine prošlog veka spadaju u veliku obnovu i zlatno doba Kulturno umetničkog društva „Abrašević“, koje 1975. godine postaje deo Doma kulture “Radivoj Uvalić Bata“. O ovom i nešto kasnijem periodu rada i kreativnog stvaranja, KUD „Abrašević“, kako su obećali organizatori, biće reči i na nekom od sledećih susreta, koji će biti organizovani povodom ovog jubileja.\n← Nova akcija dobrovoljnog davanja krvi u Prokuplju\nToplički okrug u vrhu najboljih u igri „Uzmi račun i pobedi“, Blace pobednik u kategoriji malih lokalnih samouprava →\nNZS produžava se rok za za učešće na javnim konkursima za organizovanje sprovođenja javnih radova na kojima se angažuju nezaposlena lica u 2020. godini\n20 marta, 2020 20 marta, 2020 RegionPress\t0\nOd sutra ponovo rade bašte kafica i restorana\n4 aprila, 2021 RegionPress\t0


SARADNJA PRIVREDNE KOMORE BEOGRADA I CEED\nSARADNJA PRIVREDNE KOMORE BEOGRADA I CEED – CENTRA ZA RAZVOJ PREDUZETNIKA\nTOP CLASS – MENTORSKI PROGRAM ZA MALA I SREDNJA PREDUZEĆA\n17.novembra 2009, u hotelu Continental, u 17h, CEED će biti domaćin neformalnog koktela i konferencije, na kojoj će predstaviti Top Class program potenciijalnim učesnicima, time označiti poslednju fazu selekcije kandidata za učešće u programu. Na konferenciji će o svojim iskustvima sa Top Class programom govoriti i predstavnici regionalnih CEED centara kao i Top Class alumni. S obzirom da je zvanični rok za prijavljivanje 1.12.2009, CEED želi da putem ovog događaja, motiviše mlade preduzetnike i menadžere da saznaju više o pogodnostima koje im program nudi, i da se prijave za učešće.\nCEED Srbija upisuje prvu generaciju polaznika jednogodisnjeg programa Top Class.Top Class je ekskluzivni mentorski program, zasnovan na peer to peer metodi učenja, koji okuplja uspešne srpske i regionalne menadžere s ciljem da svoja znanja i iskustva prenesu mladim perspektivnim preduzetnicima i na taj način daju svoj doprinos u razvijanju nove generacije uspešnih poslovnih lidera.\nProgram podrazumeva i mesečne interaktivne radionice, sa temama koje su od velikog značaja za preduzetnike, kao što su na primer „ Kako se proširiti na regionalna tržišta“ ili „ Kako finansirati rast“, u okviru kojih će o svojim iskustvima govoriti vrhunski stručnjaci iz datih oblasti.\nPored ovih aktivnosti, CEED je za učesnike Top Class programa predvideo i posebne događaje umrežavanja, na lokalnom i regionalnom nivou, kao i B2B događaje koji će našim preduzetnicima omogućiti da ostvare vredne poslovne kontakte sa preduzetnicima iz Slovenije, Makedonije, Crne Gore, Bugarske, Rumunije kao i ostalih zemalja u kojima je CEED prisutan.


Lider crnogorskih Albanaca: Ne sanjamo „veliku Albaniju“, to je Miloševićevo delo - Sputnjik Srbija\n05:15 24 Jul 2019\n13:22 24.09.2018 (osveženo 13:23 24.09.2018) Preuzmite kraći link\nPredsednik Albanske alternative u Crnoj Gori Nik Đeljošaj optužio je Srpsku akademiju nauka i umetnosti i bivšeg predsednika SRJ i Srbije Slobodana Miloševića da su odgovorni za tezu o „velikoj Albaniji“.\n„Velika Albanija“, tvrdi Đeljošaj, posledica je neuspešne Miloševićeve politike koja je, nakon nekoliko izgubljenih ratova, u pokušaju da formira „veliku Srbiju“, kroz nametanje svog, kako navodi, „genocidnog projekata“, nametnula tezu o „velikoj Albaniji“.\nNakon izbora za predsednika Albanske alternative u Crnoj Gori, Đeljošaj tvrdi da Albanci nemaju, niti su imali bilo kakav „projekat koji donosi ratove, razaranja i genocide, te da imaju i da će imati miroljubivu i dobrosusedsku politiku — jednom rečju evropsku i zapadnu“.\nĐeljošaj je u intervjuu za portal RTCG odbio da komentariše, kako kaže, političke poruke mitropolita Amfilohija o tome da vlast u Crnoj Gori priprema povratak granica „velike Albanije“, jer ne shvata kako to da on više priča o politici nego o veri.\n„Albanci u Crnoj Gori nisu navikli da slušaju političke poruke od verskih poglavara u koje veruju Albanci, pa nam je zato uvek čudno kako Amfilohije najviše priča o politici. Albanija je bila najveći podržavalac Crne Gore za ulazak u NATO, a NATO članice, među kojima i Albanija, između ostalog, čuvaju teritorijalni integritet Crne Gore. Sve je jasno, ali izgleda da je nekome u interesu da još uvek svoj narod drži u tami i strahu“, naveo je lider Albanske alternative.\nĐeljošaj tvrdi i da „velika Albanija“ ne postoji ni kao koncept i teza među Albancima, gde god da oni žive.\n„Nijedna parlamentarna partija, gde god žive i deluju Albanci, ne promoviše, niti ima u svom programu takav koncept. Velika Albanija je virtuelni projekat pojedinaca. Jezička i kulturna Albanija imaće svoje mesto u promovisanju jezika i kulture Albanaca u Briselu, glavnom gradu Evropske unije“, naveo je Đeljošaj.\nVelika Albanija, Nik Đeljošaj


Zašto su se Tači i Haradinaj baš juče sreli sa Grenelom? - Sputnjik Srbija\nZašto su se Tači i Haradinaj baš juče sreli sa Grenelom?\n13:54 30.04.2019 (osveženo 14:08 30.04.2019) Preuzmite kraći link\nPredsednik Srbije Aleksandar Vučić izjavio je u Berlinu da niko ne razume ni kako, ni zašto je Priština uvela takse na srpsku robu, ali i da ne veruje da je to bila njihova samostalna odluka.\n„Ne mislim da je u to umešan Grenel (američki ambasador u Nemačkoj sa kojim su se juče sastali Tači i Haradinaj), ali neki ljudi sasvim sigurno jesu, a svoje sumnje i polusaznanja i saznanja ne mogu da podelim sa vama“, rekao je Vučić novinarima nakon sastanka sa Ginterom Krihbaumom.\nUpitan zašto se Ramuš Haradinaj nije sastao juče sa visokom predstavnicom EU Federikom Mogerini, već se sastao sa Ričardom Grenelom, ambasadorom SAD u Nemačkoj i bliskim saradnikom predsednika Donalda Trampa, Vučić je primetio da je i Tači bio kod Grenela i da je to „interesantno“, ali da nema ništa protiv toga.\nNaša delegacija je ispoštovala domaćine, istakao je Vučić.\n„Sastali smo se i sa Federikom Mogerini, poštujemo Angelu Merkel i Emanuela Makrona i važno je da takvo poštovanje pokažemo, jer se mi nalazimo na evropskom putu“, rekao je Vučić.\nHaradinaj, Tači, sastanak


Kao saobraćaјni čvor evropskih putnih i železničkih pravaca, sa aerodromom, lako јe dostupan iz svih pravaca. Kao savremeni univerzitetski grad sa preko 250.000 stanovnika, istovremeno јe prirodni, društveni, privredni, obrazovni, zdravstveni, kulturni i sportski centar јugoistočne Srbiјe. Područјe grada zahvata površinu od 597 km2, na kome se nalaze Niš, Niška Banja i 68 prigradskih naselja.\nTrideset klinika, zavoda i instituta koјi istovremeno čine nastavnu bazu Medicinskog fakulteta, kao i veliki broј drugih medicinskih instituciјa, predstavljaјu potenciјal niškog zdravstvenog centra koјi svim sugradjanima i stanovnicima ovog dela zemlje omoguћava korišćenje savremene zdravstvene zaštite i mnoga dostignuća moderne medicine.\nSa Niškom banjom, posebnim balneološkim centrom u neposrednoј blizini grada, aktuelna turistička ponuda Niša pruža mogućnosti za banjski, lečilišni, poslovni, kongresni turizam, kao i veće sportske i kulturne manifestaciјe. Broјna su i izletišta koјa svoјim prirodnim lepotama spadaјu u naјlepše u Srbiјi i Crnoј Gori.\n3. grad po veličini u Srbiji, posle Beograda i Novog Sada


Prisustvo Veselina Šljivančanina, bivšeg haškog osuđenika, na skupu koji su prekinuli aktivisti antiratne nevladine organizacije Inicijativa mladih za ljudska prava, teško je shvatiti drugačije nego kao potez kojim se naprednjaci vraćaju svojim radikalskim korenima, smatraju sagovornici RSE.\nNovi Pazar: 'Izgubio sam sina u Siriji zato što ga nisam saslušao' Novopazarac Esad Kundaković, otac Eldara Kundakovića koji je pre tri i po godine poginuo u borbama protiv snaga Bašara al Asada u Siriji, danas puno vremena provodi sa mladim ljudima iz ovog grada i okoline, savetujući ih da ne odlaze na strana ratišta, odnosno da nasilje nije rešenje.\nDa li EU zaista gleda kroz prste Aleksandru Vučiću? Neprekidno se postavlja to pitanje, a u svetlu ocena međunarodnih organizacija o rastućem trendu autokratskih tendencija u Srbiji, kao i nizu incidenata koji direktno pogađaju regionalnu stabilnost, na čemu, pre svega, EU insistira kada je reč o Zapadnom Balkanu.\nSrbija lagano ulazi u novi izborni ciklus, a da još uvek nije objavljen izveštaj o nadzoru rada emitera tokom predizborne kampanje iz aprila 2016. godine, kada su održani vanredni parlamentarni izbori. Regulatorno telo za elektronske medije (REM) prvi put nije napravilo takav izveštaj od 2003. godine\nAktuelno Rusi najbrojniji klijenti za crnogorske nekretnine\nBogati se bogate i u krizi koju su izazvali Šaškor: Trump dolazi, Balkan se ne snalazi Mektić: Tužilaštvo da sasluša one koji najavljuju rat


Press Online :: Društvo :: "Nema dileme, biće posledica zbog izručenja Kurda" / print=true\n"Nema dileme, biće posledica zbog izručenja Kurda"\nSrbiju pred Komitetom UN protiv torture sigurno čeka proces zbog izručenje turskog državljanina, Kurda Dževdeta Ajaza, kaže pravnica Sonja Tošković.\nOna je za agenciju Beta rekla i da "nema dilemu da će komitet odlučiti da je došlo do kršenja međunarodnih prava i obaveza".\n"Mi to nastavljamo dalje, pišemo predstavku... i mi kao njegovi zastupnici nastavljamo strateško zastupanje pred Komitetom UN i mi ćemo taj slučaj izneti sigurno, samo što postoje rokovi, koje ćemo ispoštovati", rekla je pravnica Beogradskog centra za ljudska prava.\nNavela je i da se Ajaz, po informacijama koje je Beogradski centar dobio od njegovog brata, trenutno nalazi na teritoriji Turske.\nPodsetila je da je Srbija preuzela međunarodne pravne obaveze time što je potpisala konvenciju o sprečavanju torture i samim tim je, kako je rekla, prihvatila i nadležnost Komiteta UN za sprečavanje torture, koji je apelovao da do tog izručenja ne dođe.\nNapomenula je i da će Beogradski centar za ljudska prava nastaviti strateško zastupanje Ajaza, ali da ne zna koje su moguće posledice po Srbiju zbog toga što je uradila.


Чланци поређани по датуму: nedelja, 17 novembar 2019 - AGROPRESS - Udruženje novinara za poljoprivredu\nnedelja, 17 novembar 2019 18:38\nKolubarci stabilizuju stočarstvo – EU, Rusija i Švajcarska su destinacije za prerađevine od mleka domaćina U prošlom izdanju vodili smo vas na izložbu ovaca u Pričević kod Valjeva, a ovog puta predstavljamo uspešne govedare iz ovog kraja koji su se predstavili na Lajkovačkoj stočarskoj izložbi.\nDa i ove godine ima vruhunskog mleka iz valjevskog kraja, potvrđeno je na izložbi u Lajkovcu, gde se priplodna goveda simentalske rase izlažu već 38 godina. Među izlagačima bili su Milan Milaković, iz Mratišića i valjevska Poljoprivredna škola. Uzgoj visokomlečnih krava simentalske rase Milan Milaković iz Mratišića preuzeo je od dede i oca, rekao je ovom prilikom novinarima ovaj vredni domaćin. Nastavio je da se usavršava. Ističe da je i njegov petogodišnji sin Stefan svakodnevno na farmi. Trenutno u štali imaju 78 grla, što ih svrstava u najveće proizvođače mleka u Kolubarskom okrugu. Krava Lara, apsolutna je šampionka Nacionalne izložbe u Kruševcu i šampionka u kategoriji krava u Lajkovcu. Daje 10.500 litara mleka u periodu laktacije. „To je podstrek da još više\nunapredimo proizvodnju i da u budućnosti podignemo nivo. Za sledeću godinu imam novih petnaest junica i nadam se da će bar za jednu lestvicu podići količinu i kvalitet mleka u odnosu na prvotelke koje imam sada“, kaže Milan Milaković. Dok je srpski prosek u proizvodnji mleka oko 4.000 litara po grlu, na farmi Milakovića, prosek je 8.500 litara - kao kod stočara u Austriji. Šampionska odličja u Lajkovcu i Kruševcu zaslužila je i krava Ida, Poljoprivredne škole u Valjevu, jer u periodu laktacije daje blizu 7.000 litara mleka. „Trudimo se da uzimamo najkvalitetnije bikove, koji su dobili najvišu ocenu u pogledu svih karakteristika. Radimo selekciju u pogledu količine mleka. Kada dobijete količinu mleka, onda idete na kvalitet, količinu mlečne masti, količinu proteina,\nsuve materije i sve ono što je potrebno da bi jedno grlo bilo šampionka“, ističe profesorka u Poljoprivrednoj školi Valjevo, Milena Jakovljević.\nPored znanja, prakse i obrazovanja, nema uspešnog stočarstva bez dobrog plasmana proizvoda. Ovih dana Ubska mlekara je objavila da se domogla ruskog tržišta.\nNaime ova mlekara, jedna je od najsavremenijih u Srbiji, dnevno preradi oko 100 tona mleka za potrebe domaćeg tržišta, a od ove godine i rade za strana tržišta. Kako je preneo RTS u Rusiju izvoze sirne namaze, a sir i kajmak u Nemačku i Švajcarsku. Kako smatraju stručnjaci Ubska mlekara je nosilac privrednog razvoja Tamnave.\nMilan Blizanjac, uložio je 8 miliona evra za veliku mlekaru. Doveo je i stručnjake za mlečne proizvode iz Šapca. U pitomoj Tamnavi, Kolubari i Posavini ali i Vojvodini, za proizvodnju i preradu mleka i mlečnih proizvoda obezbeđuju 100 tonasirovog mleka dnevno. Tako se ova mlekara za kratko vreme dobro pozicionirala na domaćem tržištu.\nKako poseduju sve najviše standarde za bezbednost hrane stekli su pravo, kako na evropski tako i ruski izvozni broj. To je bilo i zeleno svetlo da ove godine otpočne izvoz sira, kajmaka i sirnih namaza. Komercijalni direktor Ubske mlekare, Milan Car koji kaže da se iz ove mlekara od januara 2019. godine radi izvoz za Rusku Federaciju. „Možemo reći da je to sad količina blizu 180 tona mesečnog izvoza sirnih namaza. Mlekara se sprema i za značajniji izvoz na tržište Evropske unije. Nešto smo već robe plasirali na tržište Nemačke i Švajcarske“.\nUbska mlekara na rafove domaćih trgovaca dolazi pod robnom markom „Dr Milk“, a u novom pogonu počinje i proizvodnju feta sira. Kako je saopšteno, siguran plasman za novi proizvod imaju na domaće i tržište Rusije, a sa ovim i domaći stočari Kolubarskog i Tamnavskog područja zagarantovan otkup mleka, što je za njih najvažnije.\nnedelja, 17 novembar 2019 18:32\nnedelja, 17 novembar 2019 18:02\nnedelja, 17 novembar 2019 17:52


26 Jul 2021 - politika\n22 Jul 2021 - ekapija\nTE-TO Pančevo do 1. oktobra\n19 Jul 2021 - danas\n19 Jul 2021 - rts\nŠta je paket "ZelEPS" i kakve pogodnosti donosi\n10 Jul 2021 - politika,blic\n10 Jul 2021 - mondo\nPrikaz 1 do 7 od ukupno 4243 vesti Srbija\n13 Jan 2021 - blic - EMS: Naši dispečeri sprečili "blekaut" u regionu\nIz još nepoznatog razloga 8. januara, u 14.04 časa, došlo je do poremećaja u radu ENTSO-E interkonekcije "Kontinentalna Evropa", kažu u Elektromreži Srbije i ističu da je prenosni sistem u Srbiji stabilan, kao i da su dispečeri EMS-a tog dana brzim reagovanjem sprečili da ne dođe do potpunog nestanka struje (blackout) u Srbiji i ostalim zamalja u okruženju.\n- Dispečeri Nacionalnog dispečerskog centra (NDC) Elektromreže Srbije AD učestovali su u koordinaciji saniranja poremećaja i povezivanja dva ostrva, koje je uspešno povezano u 15:07 časova - kažu u EMS-u za Tanjug.\nIstiču, takođe, da su svojim brzim i preciznim akcijama, kao i pravovremenim odlukama naši dispečeri sprečili da ne dođe do "potpunog blekauta Srbije i ostalih zamalja u okruženju koje su činili ostrvo, i to tako da građani Srbije nisu ni znali da se nešto dešava".\nEE ZANIMLJIVOSTI - Nacionalni dispečerski centar EMS\nEMS napominje da je u toku analiza i priprema zvaničnog izveštaja od strane Evropske mreže operatora prenosnih sistema električne energije (ENTSO-E), čiji je član i EMS.\nU skladu sa pravilima rada tog udruženja, a po dobijanju zvaničnog izveštaja nadležnih organa u ENTSO-E i naša javnost će biti obaveštena o svemu, kažu u EMS - u.\n- Prenosni sistem Srbije u ovom trenutku je stabilan. Javnost u Srbiji treba da zna da je tokom pomenutog incidenta, što je i zvanično objavio ENTSO-E, došlo do razdvajanja interkonekcije na dva dela - navode u tom preduzeću.\nEMS objašnjava da se razdvajanje desilo tako da je deo jugoistočne Evrope odnosno prenosni sistemi: Turske, Grčke, Albanije, Severne Makedonije, Bugarske, Crne Gore, BiH, deo Hrvatske, deo Rumunije i najveći deo Srbije činio jedno ostrvo u kojem je zbog značajnog viška energije došlo do povećanja frekvencije tako formiranog sistema, dok je ostali, veći deo Evrope činio drugo ostrvo sa manjkom energije i pada frekvencije.\n- Ovakve pojave nisu česte. Poslednji veći poremećaj desio se 2006. godine u zapadnoj Evropi i nije imao uticaja na prenosni sistem Srbije. Uzroci mogu biti razni: od nevremena, kvarova u mreži, uticaja interminentnog rada obnovljivih izvora i slično.\nMeđutim, ENTSO-E kao asocijacija operatora prenosnih sistema Evrope definiše set tehničkih pravila koje svaka članica treba da implementira da bi se ovakvi slučajevi sprečili.\nElektromreža Srbije kao operator prenosnog sistema Srbije punopravni je član ENTSO-E i velike "Evropske interkonekcije", čime se postiže sigurnost sistema i pojavu velikih poremećaja svodi na minimum.\nTakođe, geografski položaj Srbije sa svojih osam granica koje su dobro interkonektivno povezane sa susedima, daje dodatnu sigurnost prenosnom sistemu Srbije, ističe EMS.\n28 Jun 2021 ems\nSmederevo 3 će doprineti energetskoj stabilnosti Srbije\n18 Maj 2021 novosti\nEMS u okolini Nove Varoši pustila u rad trafostanicu "Bistrica"\n14 Apr 2021 rts\n13 Apr 2021 ekapija, EE\nIzgradnja Transbalkanskog koridora značajna za energetsku stabilnost Srbije i Crne Gore\n28 Mar 2021 ems\n22 Feb 2021 telegraf, EE